Karma 7: de desembre 2013\nRoy Mackal ha mort\nLa matinada del 13 al 14 de setembre va morir el biòleg Roy Mackal als 88 danys d’edat, professor retirat de la University of Chicago, però més conegut internacionalment per anar a la caça i captura de Nessie i del Mokele-mbembe, un suposat monstres del Congo que podria ser un tipus de dinosaure encara viu.\nEl seu punt àlgid de fama va arribar a la dècada dels 80 apareixent en mitjans com People magazine, The New York Times o en el “Arthur C. Clarke’s Mysterious World” del Discovery Channel. Entre 1965 i 1970 va ser director del Scotland’s Loch Ness Phenomena Investigation Bureau, que fou pioner en utilitzar el sonar per rastrejar la presència del presumpte monstre aquàtic del llac Ness. I estava convençut d’haver-lo vist un cop, així com d’haver patit les esquitxades i cops del Mokele-Mbembe.\nTambé fou autor de llibres com A Living Dinosaur? In Search of Mokele-Mbembe, The Monsters of Loch Ness i Searching for Hidden Animals. El dia 28 el diari Chicago Sun-Times li ha publicat una necrològica d’aquest singular investigador universitari. La versió digital té data del 27.\nEtiquetes de comentaris: criptozoologia, Mokele-mbembe, necrològiques, Nessie, personatges\nL’homeopatia, cura o enganyifa?\nEl Ministeri de Sanitat espanyol va enviar fa pocs dies un globus sonda: l’esborrany d’ordre ministerial per regularitzar milers de productes homeopàtics. La iniciativa ha encès un grup de metges, que han iniciat una campanya a les xarxes socials ja que no els consideren medicaments sinó productes inerts amb mer efecte placebo. El cert és que els productes anomenats homeopàtics es comercialitzen als llimbs legals i sembla lògic que cal posar ordre en un sector polèmic per la seva qüestionada eficàcia.\nDebat a 8TV amb Gonzalo Fernández Quiroga, director del Màster en Medicina Homeopàtica de la UB i membre de l’Acadèmia Medicohomeopàtica de Barcelona; Xavier Bonfill, director del Centre Cochrane Iberoamericà i director del Servei d’Epidemiologia de l’Hospital de Sant Pau; Sergi Abanades, metge farmacòleg; i Albert Fernández, portaveu de Suïcidi Homeopàtic Col·lectiu del 2011 a Barcelona (escèptic radical). També n’ha donat la seva opinió Xavier Guix, psicòleg.\nEtiquetes de comentaris: medicines paral·leles, mitjans audiovisuals\nEl Minsteri de sanitat espanyol vol regular l'homeopatia\nEl Ministeri de Sanitat vol regular els requisits necessaris per a la comunicació dels productes homeopàtics i la seva autorització de comercialització. Segons un esborrany de l'ordre ministerial, per obtenir l'autorització aquests productes hauran de complir uns requisits, semblants als exigits als medicaments d'ús humà fabricats industrialment, com el nom, si té indicació terapèutica, les condicions de prescripció, les dades del fabricant i l'autorització en algun país de la UE.\nEs considera medicament homeopàtic l'obtingut a partir de substàncies denominades soques homeopàtiques, segons un procediment de fabricació homeopàtic descrit a la Farmacopea Europea o a la Reial Farmacopea Espanyola o, si no n'hi ha, en una farmacopea utilitzada de forma oficial en un país de la UE.\nUn medicament homeopàtic podrà contenir diversos principis actius i totes les dissolucions d'un medicament formaran part de la mateixa autorització de comercialització, explica l'ordre ministerial. També indica que aquells medicaments que pretenguin continuar al mercat hauran de presentar sol·licitud de comercialització de nou registre d'acord amb el que estableix l'Agència Espanyola de Medicaments i Productes Sanitaris. L'esborrany ha de ser revisat en el marc del Consell Interterritorial del Sistema Nacional de Salut, tot i que segons fonts de Sanitat encara no s'ha acordat si aquesta qüestió serà analitzada en la reunió prevista per a aquest mes de desembre.\nLa notícia de l'agència EFE indica que un de cada tres espanyols ha recorregut a l'homeopatia en alguna ocasió i un 27% ho fa de forma ocasional o regular, en un país on més de 10.000 metges la integren en la seva pràctica diària, segons recull el Llibre Blanc de l'Homeopatia. A Espanya l'homeopatia va suposar l'any 2011 una facturació de seixanta milions d'euros.\nEtiquetes de comentaris: Espanya, medicines paral·leles\nEl Minsteri de sanitat espanyol vol regular l'home...


Dijous 19 d’octubre: Junta de Govern (conveni ADF, plaça biblioteca/arxiu, adjudicació obres pàrquing, …) | Blog d'Agnès Ferré\nDijous 19 d’octubre: Junta de Govern (conveni ADF, plaça biblioteca/arxiu, adjudicació obres pàrquing, …)\nAvui, dijous plujós, a les 11 del matí hem celebrat Junta de Govern local amb 21 punts a l’ordre del dia.\n- conveni amb l’ADF per aquest 2017 per 5.000€, gràcies a la gestió de la regidora de Mediambient Leo Uceda amb l’entitat.\nAquest conveni és per la col·laboració i assessorament en la redacció i execució dels plans d’autoprotecció contra incendis forestals, i el Pla d’actuació municipal, així com la participació en tasques de prevenció d’incendis per actes que pugui organitzar l’Ajuntament (correfocs,…) i en actuacions sobre l’arbrat públic (plantades, …) i la neteja viària en casos excepcionals.\nA part d’aquest conveni, l’Ajuntament cedeix a l’ADF un espai i assumeix el cost d’electricitat i de telèfon. Dimecres que ve el signarem amb el president de l’entitat.\nL’ADF fa anys que està constituïda i que fan una feina molt important a la Bisbal. Per sort, els últims anys la gran feina que han fet ha estat en la prevenció i no en l’extinció d’incendis. Els voluntaris que la formen fan una feina excepcional, felicitats!\n- aprovar la convocatòria de la plaça d’interí per biblioteca/arxiu. D’aquí uns dies sortirà publicat al BOP la convocatòria amb tots els requisits, terminis, … Teníem pendent treure aquesta plaça per cobrir-la però havíem d’esperar que acabés tot el procés per declarar el servei essencial. Temes administratius i burocràtics però l’important és que comença aquest procés de selecció ben aviat!\n- aprovem l’adjudicació a l’empresa Construcciones y Explanaciones Gras SA, les obres d’urbanització de l’àrea d’estacionament d’autocars IES Coster la Torre.\nAquesta empresa és la que va obtenir més puntuació en la Mesa de contractació celebrada el mes de setembre. Ara ja ha presentat la documentació que faltava i per això ja podem aprovar l’adjudicació de les obres.\nLes obres de construcció del pàrquing pugen a 127.398,34€ (IVA inclòs). Queda aprovar l’estudi de seguretat i salut, falta signar el contracte i ja podran començar les obres.\n– aprovar acta sessió anterior\n– aprovar i pagar subvenció del transport escolar del curs passar que el beneficiari ha presentat fa poc (35€)\n– aprovar la despesa i pagament de les indemnitzacions dels membres del tribunal de la plaça de tècnic enginyer municipal\n– aprovar vàries plusvàlues per un valor total de 19.233,74€\n– 4 llicències d’obres\n– aprovar varis padrons de serveis de cultura i esports per aquest curs 2017/18: de l’escola de música (11.655€), pilates i estiraments (2.320€), zumba (2.800€) i gimnàstica gent gran (1.640€). Si durant el curs hi ha altes i baixes d’alumnes, es passarà per junta la modificació\n– aprovar padrons de serveis del 4rt trimestre curs 2016/17: de memòria cognitiva (195€), benestar emocional i gimnàstica (105€) i gimnàstica parc de salut (105€)\n– aprovar retirar dos vehicles de la via pública abandonats\n– venda d’un nínxol del cementiri municipal\n– aprovació del pagament de factures\n– aprovació de factures (que aprovarem el pagament en la propera junta de govern)\nA cada junta tenim propostes interessants i necessàries per la Bisbal!\nAgnès FerréAl govern (2015/19), Alcaldessa, Treballem per la Bisbalbiblioteca, Bisbal, cultura, institut, JGL, mediambient, subvencions\nDivendres 20 d’octubre: reunió per la revista municipal, casament de l’Ismael i l’Alicia i reunió per la Coordinadora de barris Dimecres 18 d’octubre: matí de reunió d’equip i d’ocupació, tarda de pluja i de Consell d’alcaldes al CCBP


PSM-Entesa Nacionalista de Calvià | L’escriptor Pere Morey és el nou membre de la candidatura del PSM de Calvià\nL’escriptor Pere Morey és el nou membre de la candidatura del PSM de Calvià\npsmcalvia | 24 Febrer, 2011 14:42\nL’agrupació del PSM de Calvià ha presentat avui un destacat membre de la candidatura nacionalista a la batlia del municipi com és l’escriptor, viatger i polifacètic, Pere Morey. Al mateix temps, el PSM de Calvià ha fet públics els principals eixos programàtics de la seva campanya en l’àmbit de la Cultura en un acte celebrat al Bosc de la Memòria a Bendinat.\nBiel Barceló, secretari general del PSM i candidat de la coalició PSM-INICIATIVAVERDS a la Presidència del Govern, ha mostrat la seva satisfacció per la participació de Morey en el projecte engrescador que lidera el candidat a la batlia de Calvià, Rafel Sedano. “Les aportacions de Pere Morey són decisives i significatives per presentar un projecte polític complet, perquè la nostra cultura en aquest municipi pateix un segrest per culpa de la dreta rància que governa al consistori”.\nMorey, en la seva intervenció durant la presentació, ha destacat que Calvià s’ha de convertir “en un autèntic viver de creació artística, tant audiovisual, com literària, cinematogràfica, incolent la dansa i totes les manifestacions culturals”. Però sobretot ha incidit en les propostes que han de fomentar l’ús i el coneixement de la nostra llengua.\n“L’oferta cultural és inexistent”\nEl candidat nacionalista, Rafel Sedano, ha detallat el contingut dels eixos del programa electoral que consisteixen en quatre propostes prioritàries. Aquestes tenen en compte la necessitat de desenvolupar l’oferta museística diferenciada d’altres territoris, així com la urgència de l’aprofitament de les infraestructures municipals per dinamitzar l’oferta cultural. Però, sense oblidar la manca d’una programació de cinema permanent a Sa Societat i la dotació de les biblioteques com a espais oberts als calvianers i a les entitats o editorials que hi vulguin organitzar activitats.\nEn aquest sentit, Sedano planteja unes mesures polítiques i de gestió municipal bàsiques tenint en compte que “l’oferta cultural actual a Calvià és inexistent, No podem oblidar que la cultura i el seu foment contribueix a la creació de la cohesió social i l’arrelament a aquesta terra”.


Darrers dies per sol·licitar els ajuts a la mobilitat DRAC Estiu - Xarxa Vives d'Universitats\nCastelló de la Plana, Barcelona, Palma.- 07/05/2015.- El programa DRAC Estiu proporciona ajudes econòmiques per assistir a algun dels cursos o activitats que figuren a la Guia de cursos d’estiu 2015 de la Xarxa Vives. La convocatòria, que romandrà oberta fins el proper 1 de juny, et permetrà gaudir d’un suport econòmic per a desplaçar-te pels territoris universitaris de la regió Vives.\nEl programa té com a objectiu afavorir la mobilitat d’estudiants entre les universitats que hi participen, i va destinat a estudiants de les universitats de la Xarxa Vives que tinguen almenys 45 crèdits aprovats en els seus estudis de grau, diplomatura, llicenciatura, bàtxelor, enginyeria o arquitectura. També podran optar a l’oferta d’ajuts del programa els estudiants de màsters oficials universitaris i doctorat.\nTags:ajuts a la mobilitat, drac estiu


El Palau de Gel tanca l’hivern amb les millors xifres dels últims 8 anys - El Periòdic d'Andorra\nEl Palau de Gel tanca l’hivern amb les millors xifres dels últims 8 anys\nEls visitants de la instal·lació de Canillo augmenten un 24%\nSessió de Consell de Comú de Canillo, ahir. | ANA / M. T.\nEn els primers quatre mesos de l’any 2016, els visitants del Palau de Gel han experimentat un augment del 24%, els ingressos han augmentat un 15,7% i les despeses han baixat un 7,6%. Així ho va comunicar ahir el responsable de la instal·lació, Francesc Oriol, durant el Consell de Comú de Canillo.\nAquestes xifres són les millors dels últims vuit anys, i han situat l’autofinançament del Palau de Gel al 95,6%, cosa que fa pensar que es tancarà l’any al 80%, deu punts per sobre que l’any passat, segons informa l’ANA. Els bons resultats són conseqüència sobretot de l’augment del nombre de visitants a la pista de gel, però la piscina també ha experimentat un augment del 28%, gràcies a la pujada dels abonaments i de la recuperació de les estades esportives, sobretot del mercat francès.\nD’altra banda, el cònsol menor de Canillo, David Palmitjavila, va destacar que s’han pogut reprendre les negociacions per renovar el contracte de lloguer del terreny on està situat el Palau de Gel, que acaba a finals del 2020. Palmitjavila va celebrar que hi hagi la voluntat d’arribar a un acord per part de les dues parts, cosa que permetrà projectar noves inversions a llarg termini.\nAprovacions / La sessió de Consell de Comú també va servir per aprovar la liquidació de comptes del pressupost a 31 de març. El conseller de Finances, Marc Casal, va informar que el tancament mostra un superàvit de 913.566 euros, i va avançar que tot indica que s’aconseguirà mantenir aquesta xifra fins a finals d’any, ja que els ingressos segueixen la línia pressupostada. Amb tot, va reconèixer que els ingressos relacionats amb la construcció (ITP i llicències d’obres) «no acaben d’augmentar».\nFinalment, Palmitjavila va informar de l’adjudicació de la concessió del servei de recollida de residus, que per primera vegada s’ha fet a nivell nacional, tot i que Andorra la Vella i Sant Julià de Lòria només s’inclouen per a la recollida selectiva i no per al rebuig.\nEl concurs s’ha adjudicat a Pirinenca de Serveis per un període de 8 anys i prorrogable 2 anys més, i per un import global de 3,2 milions d’euros, cosa que permet un estalvi anual de 200.000 euros i una important millora del servei, ja que s’augmentarà la freqüència de pas en alguns llocs i es reforçarà el servei en actes específics.


INFORMACIÓ NÚM. 8/2017 “Missió comercial a Tailàndia” – Del 12 al 16 de juny de 2017 – Gremi de la Indústria i la Comunicació Gràfica de Catalunya\nPàgina inicial/Comerç exterior, Totes/INFORMACIÓ NÚM. 8/2017 “Missió comercial a Tailàndia” – Del 12 al 16 de juny de 2017\nEns plau adjuntar la convocatòria de la Missió Comercial a Tailàndia, que tindrà lloc del 12 al 16 de juny de 2017, que coincideix en dates amb la Fira Propack i per la qual sol·licitarem un ajut a ACCIÓ.\nEn aquesta missió participaran empreses del GICGC, del Centre Metal·lúrgic, de la Unió Empresarial Metal·lúrgica, de la Unió Patronal Metal·lúrgica, i comptarà amb la col·laboració de l’Oficina Exterior de Comerç i d’Inversions de la Generalitat de Catalunya a Tailàndia.\nSol·licitarem a ACCIÓ, quan s’obri la convocatòria, un ajut en concepte de bossa de viatge per empresa participant. L’import corresponent a l’any 2016 es de 1.190 € (pendent d’actualitzar).\nComprovant de l’ingrés o de la transferència bancària per un import de 474,00€ (+ IVA) = 573,54€ al nº de compte ES97 0081 0016 1100 0180 6784 en concepte de quota d’inscripció (a l’hora de fer la transferència indiqueu “MISSIÓ TAILÀNDIA 2017”). Aquest import es retornarà automàticament a les empreses que no siguin finalment seleccionades i serà retingut en el cas d’empreses que renunciïn a la seva participació.


Vanesa Teba, el flamenc arriba al MUA. VEU Revista cultural de la Universitat d'Alacant\nVanesa Teba, el flamenc arriba al MUA\nEl pròxim 14 d'octubre el Museu de la Universitat d'Alacant (MUA) serà l'escenari de l'actuació de Vanesa Teba, acompanyada del guitarrista Tano Moreno. Entrada amb invitació, que pots arreplegar en el punt d'informació del museu, el MIC.\nEn la seua actuació, que se celebrarà a les 20.00 hores, Vanesa Teba farà un recorregut pel flamenc més pur, en el qual interpretarà una gamma d'estils que aniran des dels més jondos o dramàtics als més festers.\nEn la seua curta carrera artística ha participat en els concursos de Llorca, tant de la penya flamenca d'aquesta localitat com en el concurs Ciutat del Sol, així com en el II Concurs de Múrcia Polígon de la Paz. En tots els casos es classifica per a la final. Ha participat en la Setmana Santa d'Alacant cantant des de la balconada de l'Ajuntament.


Lidia Porcar, retalls – Altacapa\nLidia Porcar, retalls\nPublicat\tel\t 14 setembre 2012 per\tAltacapa / 0 Comentaris\nL’artista Lídia Porcar —en la imatge, al costat de Jordi París, director del Museu de Valls— enfoca el seu treball actual cap a la contenció i la diversitat conceptual. Lídia, que viu i treballa entre Barcelona i Montblanc, presenta aquesta setmana la instal·lació Retalls, una selecció del treball realitzat en un espai petit a partir de coses petites. Un plaer —com sempre— parlar amb ella.\nSegons la pròpia artista: “[…] sèrie d’obres lentament construïdes en els darrers 10 mesos, constitueix un ampli conjunt de collages i assemblatges de petit format que narren de manera irònica i formalment experimental l’enfonsament d’un estil de vida basat en el consum compulsiu. El treball redimeix tota mena de restes i residus que troben una nova existència, fràgil, provisional, humil i efímera en composicions de sentit fugisser i d’una forta ressonància sentimental que interpel·la la nostra memòria de consumidors banals”.\n[Estudi del Carrer Merceria, 4 1er. Tarragona|Setembre de 2012]\nNúria Fernández, diàleg de supervivència


ELENA MARTINELL, Soprano · SUSANNA DEL SAZ, Mezzosoprano · JOSÉ LUIS MARTÍN, Guitarra\nA. Vivaldi, G.F. Haendel, G.B. Pergolesi, M. de Falla, E. Granados, G. Fauré, E. Toldrà, X. Montsalvatge\nL'Elena Martinell i la Susanna del Saz d'Ópera Prima, amb José Luis Martín a la guitarra, ens ofereixen un ampli repertori que abarca des del barroc fins a obres contemporànies de la nostra terra.\nÒPERA PRIMA està formada per la soprano Elena martinell i mezzosoprano Susanna del Saz, les quals seran acompanyades en auesta actuació pel guitarrista José Luis Martín. Durant els últims anys, han portat a terme diferents concerts i espectacles: ”NUS” (Òpera a capella) i “Opera Fantasy” (2010-14), a banda del espectacle de teatre musical infantil “Nyam! un tastet d’òpera” i “Menuda òpera”.\nL'activitat professional de l'Elena Martinell passa per diferents formacions i estils: música antiga, sefardí, klezmer, musical i òpera.\nComençà la seva formació teatral a l’escola El Galliner de Girona, completant-la posteriorment amb diferents professionals i companyies, tan locals com estrangeres. Ha participat en diferents muntatges teatrals: “El karma de Romeu i Julieta” (dir: Janot Carbonell / 2010-11), “Miniatures violentes” (dir. Victòria Szpunberg / 2006-07), “Cuina selecta” (dir. Jordi Coromina / 2005), “La casa del darrera” (dir. Cristina Cervià / 2005), “Ariadna al laberint grotesc” (dir. Jordi Vilà / 2004).... com també en espectacles de carrer, lectures dramatitzades o de poesia, ... Sempre ha combinat la seva activitat teatral amb la de cantant (soprano lleugera). Segueix perfeccionant en la tècnica del cant amb la mezzosoprano barcelonina Francesca Roig havent rebut classes magistrals de grans professionals com F.Ortiz, J. Talhia, R.Panerai, M. Caballé, M.Zanetti, A.L.Chova, C. Chauson, M. Ortega, ...\nLa cantant gironina Susanna del Saz es dedica professionalment al món de la música des dels 16 anys. Cursà estudis de piano al Conservatori Isaac Albéniz de Girona, a més de realitzar estudis de cant clàssic amb Chantal Botanch, Carmen Rodríguez i Joana Maria Bañeres, assolint amb elles la técnica lírica.\nParticipa a la "40ª Cantada d’Havaneres de Calella" oferta per TV3 a l’estiu del 2006 obrint camí a les actuacions que es faran des de llavors a un convidat o convidada a la famosa cantada. Ofereix concerts amb el pianista Nito Figueras amb qui ha enregistrat el de temes en català, “PAÍS PETIT”. Al 2009 començà 4 temporades a la sala Aquarella Music Show de Barcelona amb un nou espectacle "ÒPERA SHOW". També ha estat convidada a cantar en dues ocasions (2010 i 2017) a la “TROBADA DE HABANERAS DE MAYORGA” a Valladolid, interpretant tant havaneres clàssiques de caire líric com les més populars i actuals. Enguany cumpleix 13 temporades ininterrompudes participant als concerts que es fan al jardí Botànic de Blanes “Les Nits del Marimurtra”, on ha portat repertoris tan diversos com òpera, jazz, bandes sonores, música catalana, boleros, balades del rock, música sudamericana, etc… i l’últim, un tribut a les cançons de Julio Iglesias, amb arranjaments de Joan Sadurní.\nNascut a Barcelona, J. L. Martín inicia els seus estudis musicals als 7 anys, cursant els estudis superios de guitarra al Conservatori Superior de Música de Barcelona, amb el profesor Juan Francisco Garrido.\nVa perfeccionar la seva técnica amb diferents professors com Antonio Duro i Lorenzo Micheli, entre altres i es va dedicar des del 1986 majorment a la docència formant guitarristes tant en l’àmbit clàssic com modern. Cal destacar la seva participació al "Festival Internacional de Guitarra de La Habana" i al “Ciclo de Guitarra clásica de Madrid”. També participà en diferents estudis de gravació d'anuncis i programes de televisió, a més de ser sol.licitat en diferents treballs discogràfics i per acompanyar cantants en directe.\nAMB GUST A GUITARRA:\nVivaldi: Sposa son disprezzatta\nF. Tàrrega: AdelitaLágrima\nDe donde venís amore\nFalla: El paño moruno\nLauro: Vals venezolano\nPopular catalana: El testament d'Amèlia\nLlach: País Petit\nSirés: La Gavina\nSerrat: Paraules d'amor


Fecha: domingo, 02 de abril a 21:00\nFechas de inscripción al evento: jueves, 01 de enero de 01:00 a viernes, 31 de marzo a 20:30\nDIA 2 D'ABRIL 2016\n1.-REUS-PRADES ( et baixem amb autobus)\nOBERT A TOT EL PÚBLIC EN GENERAL !!! NOMÉS CAL TENIR GANES DE VENIR!\nPREU UNIC: 8 €uros\nLa Preparatòria de La Caminada “REUS – PRADES - REUS“ a celebrar el dia 2 d’abril de 2016, és una excursió a peu que esta motivada per a poder mostrar als participants de la “Reus – Prades – Reus” les dificultats que comporta el seu recorregut.\nEl període d’inscripcions començarà el dia 1 de febrer fins al 30 de Març. i es podrà fer de les següents maneres:.\nEl preu d’ inscripció nomes dona dret a l’autocar, sigui de Reus a Prades o de Prades a Reus, l'assegurança del participant i el control i seguiment per part dels organitzadors en diferents punts de la caminada\nEn el cas que no es requereixi el bus per baixar de Prades es realitzarà un descompte del 50%.


Iniesta: "Un nou triplet? Estan preparats i capacitats" | We Love Barça\nIniesta: "Un nou triplet? Estan preparats i capacitats"\n"Si pogués esborrar una nit, seria la de Roma"\n'El Teatre dels Somnis' és un malson per al Barça\nL'Ajax ha preguntat per la cessió d'Aleñá\n9 Abril, 2019 - 11:12\nAndrés Iniesta ja ha començat la temporada al Japó amb el Vissel Kobe amb la intenció de guanyar la lliga en un equip on coincideix amb alguns exblaugrana com Sergi Samper o David Villa. Tot i això, l'excapità continua seguint el Barça i ha explicat quines sensacions té de cara el tram final de temporada en una entrevista al Marca.\n"No estic d'acord amb que el Barça hagi perdut la brillantor aquest any. L'equip està fent una temporada perfecta, estan sent eficaços i se segueixen diferenciant per la seva manera de fer les coses."\n"Estan capacitats i preparats. Han de donar el que els quedi i tenir en compte l'avís de l'any passat per fer un pas més."\nUna nit per esborrar\n"Triaria la nit de Roma. Per tot... Sabia que era el meu últim partit a Europa, estàvem fent una temporada perfecta, el resultat era favorable... En una nit nefasta va caure un somni que teníem a nivell col·lectiu i personal, va ser la nit més dolorosa."\nChampions aconseguides al Barça\n"Mai en aquests anys he sentit que fóssim inferiors a qualsevol equip, per plantilla i per capacitat podríem haver guanyat alguna Champions més. Però, al final, cadascú ha d'estar orgullós del que ha aconseguit."\n"Segurament els jugadors del Madrid enyoren no haver guanyat més Lligues, igual que els del Barça podíem haver guanyat alguna Champions més, però no pots escollir... És molt fàcil plantejar la pregunta, però jo competeixo per guanyar-ho tot perquè tot té moltíssim valor."


Moviments sistèmics per entendre i acompanyar l'adopció - Espai Sistèmic i Humanista · Carme Tuset & Equip\nMOVIMENTS SISTÈMICS PER ENTENDRE I ACOMPANYAR L’ADOPCIÓ\nL'adopció d'un nen és un acte de lliurament generós, però és més difícil del que un s'imagina. Quan uns pares opten per l'adopció, han de saber que no només adopten a aquest fill sinó també a tot el seu sistema familiar. Els nens i nenes adoptats pertanyen a dos o tres sistemes, al biològic, a l'adoptiu i de vegades a l'institucional.\nVam heretar els dons, aptituds, dificultats i malalties dels nostres avantpassats. Encara que estiguem a mil quilòmetres, encara que no coneguem als nostres pares biològics, encara que no ens agradi, som el fruit de la nostra família. Estem fets amb les cèl·lules de tot el nostre sistema familiar biològic.\nPer l'infant adoptat la pèrdua dels seus pares i de la seva família li causa un dolor profund. Aquesta dificultat sovint s'agreuja pel fet que l'infant passa per un procés d'adopció internacional, que té com a conseqüència que no només perd la seva família d'origen, sinó a més al seu país, la seva llengua, la seva cultura .... Assumir aquestes múltiples pèrdues és difícil.\nA les Constel·lacions Familiars es mostra que sovint l'infant es troba entre dos mons, anhelant el perdut en la seva ànima, (perquè el que ja no hi és, només està aparentment passat: doncs viu dins nostre) i enutjat i amb rancor a alhora, el que impedeix que prengui el present plenament.\nDe vegades prefereix passar-ho malament, fracassant a l'escola o portant-se malament, perquè així s'explica a si mateix per què els seus pares li van rebutjar. D'aquesta manera l'incomprensible es fa més suportable per l'infant.\nNomés si aconsegueix assentir als seus pares biològics, a la institució, al seu país d'origen, als seus pares adoptius, al seu país d'acollida i al seu destí; el nen estarà lliure per mirar cap endavant, trobar el seu lloc al món, acceptar el seu destí tal com és i així poder tenir una bona vida.\nConstel·lar és bàsicament configurar, és a dir, representar o escenificar el sistema familiar. Triant per a això persones de el grup, que serveixen de representants dels diferents membres de la família. A partir d'allí es desenvolupa un procés vivencial en el qual es poden veure amb una claredat sorprenent els profunds llaços d'amor i lleialtat que hi ha a la família, i a on es dirigeix el cor de cada membre.\nLes constel·lacions permeten accedir a la informació inconscient de el sistema, i així aconseguir comprensions clares sobre les dinàmiques i implicacions familiars, per detectar on són els desordres i les transgressions que mantenen els problemes. I poder afavorir «solucions» que ordenin el sistema, desembolicant els nusos dels vincles inconscients i equilibrant les nostres vides personals, familiars, escolars i professionals.\nUn Dilluns al mes: 11 de gener, 22 de febrer, 15 de març, 19 d'abril, 17 de maig i 7 de juny de 2021.\nTaller de matí: 10 a 14h\nTaller tarda: 17 a 21h\n60 € per constel·lar\n5€ per representar\nLlicenciat en Psicologia, Educador Social, Mediador Familiar. Terapeuta Gestalt. Psicoteràpia Integrativa Programa SAT3 Formació Teràpia Sistèmica. Constel·lacions Familiars Postgrau Coaching. Terapeuta EMDR (adults, adolescents i nens). Responsable de Servei Terapèutic en Acolliment i Adopció de l'Associació Cel Obert.


Cròniques cap de setmana 24-25 NOV. 2018\nCap de setmana amb un balanç de 3 victòries i 7 derrotes.\nBencriada 63 – CN Terrassa 81\nEl Bencriada no va poder plantar cara a un dels seus rivals directes en la categoria. Les banyolines no van tenir idees en atac i no van saber defensar un rival que va sortir amb més ambició i amb un idea clara, el partit l’havia de guanyar sí o sí. A més, l’encert de les seves jugadores exteriors va ser determinant perquè el partit es trenqués abans del descans.\nEscola Pia Olot 60 – 63 CBBanyoles\nEns trobàvem amb un equip superior físicament i amb una pista molt petita. Possiblement això ha fet que els primers minuts no trobéssim espais a dins i no hem tingut encert des de fora, tot el contrari a elles. Els primers minuts el resultat era de 14-3 (nosaltres només anotant de tir lliure), aquest avantatge ens ha marcat durant tot el partit. Tot i el desordre en atac, no hem deixat de creure que podíem posar-nos per davant, i així ha estat, a 6 minuts pel final, ens posàvem per davant i per fi el ritme l'hem posat nosaltres.\nCBBanyoles 72 – 66 CBSalt\nPartit on hem trobat les avantatges que volíem, però no amb la lectura adequada.\nUna molt bona defensa ens els últims 4 minuts de partit, amb només 1 punt rebut, ens ha permès passar del (62-65) en contra al (72-66) final.\nPalafrugell 32 - 59 CBBanyoles\nVictòria difícil amb un equip que ens ha fet zona 40 minuts, gràcies a la bona defensa i els contraatacs que hem pogut treure ens n’hem anat una mica del marcador, a la part final em sabut atacar molt millor la zona i hem pogut marxar del marcador. Gràcies a l’ajuda dels 3 cadets que han fet molt bon partit, molt content per la millora d’actitud!\nCBBanyoles 48 – 64 Bisbal Bàsquet\nBon partit contra equip de segon any, no vam saber mantenir la constància enfront un equip més dur. Seguim treballant per iniciar la segona fase.\nCBBanyoles 38 – 101 Grifeu Llançà\nL’equip molt superior nosaltres físicament i tècnicament. Ara toca treballar per la propera fase. Objectiu competir 100% contra tots els equips.\nBisbal Bàsquet 77 – 52 CBBanyoles\nEls Cadets es van veure superats per un equip que acaba colíder a la classificació.\nHem jugat un partit molt seriós contra un equip bastant superior físicament. Hi ha hagut molts minuts de qualitat a nivell ofensiu i defensiu durant tot el partit fent que poguéssim competir i posar dificultats als de l’Empordà.\nUn parcial de 19-6 a l’inici del segon període ha provocat que anéssim darrera en el marcador i finalitzessin el partit amb un resultat de 77 - 52.\nCBBanyoles 49 - 64 Vilassar de Mar\nPartit on tornem a sortir pitjor que el rival i encaixem un parcial de 2-10 amb 2 minuts. A partir d'aquí anem de menys a més, atacant en estàtic millor que mai però la poca duresa en defensa fa que mai puguem trobar bàsquets fàcil en contraatac. Anotem movent genial la pilota però ens anoten de forma fàcil. Tot i això entrem als últims 5 minuts amb un -3 que ens donava esperances però dues pilotes perdudes consecutives i l'encert del rival ens fa venir a baix i ja no podem aixecar-ho. Tenim 3 setmanes per poder girar la situació i tornar a aplicar bé els conceptes, amb treball i esforç segur que ho farem!\nCampdevànol 42 – 41 CBBanyoles\nPartit molt trabat de defenses molt tancades. Ens ha costat arribar a cistella i quan ho hem fet hem fallat. Molts errors petits que en conjunt han esdevingut en derrota. Un petit toc d'atenció de cara a la següent fase.\nF.D.Cassanenc 49 – 24 CBBanyoles\nPartit contra un rival superior físicament. S’ha notat el canvi d’actitud que es va demanar a principis de setmana, tot i això hi ha hagut parts en que em desconnectat totalment del partit.\nEstem en una bona dinàmica de treball on només ens falta ser més constant i polir detalls.\nTreballarem per a millorar-ho tot!


Qüestió de disseny | Diari de Tarragona\nDaniel Cañadó Ca&Sa Espais i Interiors\nCañadó, a la FOTO: A. GONZÁLEZ\n«El meu pare tenia un negoci de decoració similar al nostre, situat a la costa. Vaig adquirir experiència en el sector. Amb els anys, vaig muntar una botiga pel meu compte, d’això en farà uns 10 anys. Vam obrir en ple inici de la crisi econòmica i ho portem força bé», enceta conversa el propietari del comerç de decoració Ca&Sa Espais i Interiors, Daniel Cañadó. Les ganes i la il·lusió per emprendre no es van enterbolir mai per la disbauxa laboral que es patia a la ciutat, «de treballar mai ens hem cansat i no tenim aturador», diu entusiasmat recordant els seus inicis. Val a dir, que la feina sempre ha estat abundant. De fet, no va trigar gaire a contractar gent. «A poc a poc hem anat evolucionant fins a ser quatre persones aquí treballant. La nostra filosofia mai no ha canviat, sempre hem volgut treballar amb producte de qualitat i ens hem anat adaptant als nous estils decoratius del sector», detalla. En tota aquesta dècada, el reusenc ha fet molts contactes i ha anat sumant col·laboradors externs d’altres gremis (pintura, serralleria, electricitat...) per dur a terme els diferents serveis que proporciona al seu públic. «Hem constituït un equip sòlid i les diverses disciplines afavoreixen una orientació més efectiva», resumeix l’entès en mobiliari. El negoci del carrer de Campoamor està especialitzat en el sector de la fusteria, i tot el que és mobiliari de cuina, parquet, portes, armaris a mida, etc. «El mobiliari a mida és el que vertaderament ens identifica. Busquem el que el client necessita. No anem directes al catàleg per buscar un disseny estàndard. Nosaltres també dissenyem i fem les cuines», diu Cañadó. No pretenen competir amb les grans superfícies, sinó que treballem amb el que dominen. Pel que fa a les tendències de mobiliari de cuina, el botiguer esmenta que el moble blanc, sense tiradors, minimalista i senzill és el que triomfa. En l’àmbit de la llar, quant a habitacions infantils i juvenils, «la moda són les línies rectes, suaus i gens recarregades. L’estil nòrdic, de colors lluminosos».\nD’altra banda, la febre del parquet continua vigent. Segons Cañadó, ha anat evolucionant amb el temps i encara hi ha molta gent que se’l col·loca. Trien, però, el de tipus sintètic. «Evites que agafi humitats i té un resultat molt bo. Té una millor durabilitat i el manteniment varia completament, és més dur i costa més de ratllar», descriu.\nLa clientela últimament es mou molt en tema reformes, tot i que «s’està veient alguna integral i, fins i tot, construccions de cases senceres. Es manté estable i creix tímidament». El que més li agrada a Cañadó del sector «és que mai no s’estanca, assessorar és visualitzar les milers d’oportunitats que té un espai. Dibuixar, combinar estils, colors... Quan elabores alguna rehabilitació és entretingut i, a la vegada, complex perquè jugues amb acabats nous i has de coordinar la feina de tot l’equip». Això l’omple molt, «sobretot quan arribes als terminis adequats. Dins el procés amb el client, també hi ha un component social». L’orientació inclou relacionar-se amb el client i «inverteixes temps per saber transmetre el que volen».


Barça Intersport - Ademar Lleó: A la final! (34-25)\nUn parcial de 10-2 en l’inici de la segona part ha decantat un matx en què Sterbik ha tornat a exhibir-se La final contra el BM Atlètic de Madrid es jugarà aquest dissabte, a les 18.30 hores\n20 de des. 12\nEl Barça Intersport ja és a la final. Aquest divendres a la nit s’ha desfet de l’Ademar Lleó en la segona semifinal de la Copa Asobal i s’enfrontarà aquest dissabte al BM Atlètic de Madrid en el partit pel títol a Vigo (18.30 hores, Teledeporte). L’equip de Xavi Pascual, per davant durant tot el matx, ha deixat el duel vist per sentència a l’inici de la segona meitat, amb un parcial de 10-2, després d’un primer temps força igualat (14-12).\nLliçó sota els pals\nDesprés d’un inici amb pocs gols (2-1 en el minut 5), el Barça Intersport ha començat a assolir els primers avantatges importants en el tram mitjà del primer temps. Sterbik ha estat, un cop més, una autèntica assegurança sota els pals, i l’equip ha aprofitat el bon moment del seu porter per començar a obrir avantatges amb ràpids contraatacs. L’Ademar Lleó, però, mai ha abaixat els braços, i el seu porter Malumbres també ha signat un primer temps més que bo. A la mitja part, tot estava per decidir (14-12).\nNomés arrencar la segona meitat, l’Ademar Lleó s’ha col·locat a un gol (14-13), però el conjunt blaugrana havia sortit dels vestidors amb la missió de liquidar el matx. I així ha estat. Una defensa pràcticament perfecta, intensa, sense fissures, acompanyada novament per un Sterbik sublim, han permès al Barça Intersport infringir un parcial de 10-2 que ha deixat el partit vist per sentència (24-15) quan quedaven encara 15 minuts per jugar-se.\nEl matx estava resolt. La bona defensa, sobretot, ha classificat l’equip de Xavi Pascual per a la final de dissabte. Serà un Clàssic: Barça Intersport-BM Atlètic de Madrid.


El Banco de España analitza la situació del lloguer de pisos: informe sobre el mercat de la vivenda 2014-2019 – Cassana Inmobiliaria\nUn informe recent del Banco de España ha analitzat amb profunditat com ha evolucionat el lloguer de pisos i vivendes durant els últims 5 anys. Amb el títol “El mercado de la Vivienda en España entre 2014 y 2019”, l’ organisme públic constata la dificultat amb la que es troben determinats col·lectius per accedir a la vivenda i, posteriorment, estudia algunes mesures públiques que poden adoptar-se per millorar aquesta situació.\nL’ informe parteix de la base que els preus del lloguer s’ han incrementat els últims anys, sobre tot per l’ increment de la demanda (en concret de la gent jove). Queda bastant clar que les entitats financeres han endurit les condicions per concedir préstecs hipotecaris i això ha portat a molta gent a decantar-se pel lloguer de pis, abans que per la compra.\nTambé la precarietat laboral en molts casos i alguns canvis en la fiscalitat han provocat que molts ciutadans preferisquen decantar-se pel lloguer como opció de vida (front a l’ opció de comprar un immoble i ser propietari).\nAltra idea interessant que convé destacar i que l’ informe confirma: no es deu destinar més del 30% dels ingressos econòmics de cada unitat familiar a pagar la renta de lloguer del pis o vivenda habitual, doncs això limita considerablement la capacitat de despesa i estalvi de las famílies. Per això, és convenient tindre molt en compte, abans de firmar un contracte de lloguer, el nivell real d’ ingressos econòmics de la part arrendatària i comparar-ho amb la totalitat de despeses que el lloguer d’ un pis concret vaja a suposar.\nPer últim, i amb l’ objectiu de solucionar el problema d’ accés a la vivienda de determinats col·lectius, el Banco de España considera com més efectives aquelles mesures que ajuden a incrementar estable, directa i ràpidament el parc de vivendes destinades al lloguer social, lloguer per persones en situació de vulnerabilitat econòmica. En aquest sentit, limitar temporalment els preus de lloguer en algunes ciutats concretes no pareix que siga la millor opció pel Banco de España: aquest organisme públic considera que aquesta mesura pot tindre efectes contraproduents i no serveix normalment per solucionar el problema d’ oferta insuficient de vivendes pel nivell de demanda actual.


Pirates i Sirenes: Les Malediccions dels Faraons a "La Ruta d´Oriò" amb Albert Herranz\nLes Malediccions dels Faraons a "La Ruta d´Oriò" amb Albert Herranz\nQuan Howard Carter va descobrir la tomba de Tutankamon era un secret a veus que aquest descobriment anava acompanyat d'una maledicció que acabaria amb els arqueòlegs i els seus acompanyants. D'on partia aquest convenciment i quina relació tenia amb una venda d'un sarcòfag egipci 50 anys abans ... i el naufragi del Titànic ocorregut 10 anys abans? A Pirates i Sirenes t'ho explicarem aquesta nit.\n"Les Malediccions dels Faraons"\namb ALBERT HERRANZ\nHoward Carter, descobridor de la tomba de Tutankamón\nEl matí del 4 de novembre de 1922, 16 graons apareixien davant l'atònit arqueòleg anglès com el primer pas a una obertura que descendia a una profunditat d'uns quatre metres. Un llarg passadís de 3 metres d'alt per 1,8 d'ample conduïa a Carter a una porta segellada amb la capçalera de la casa real de Tutankamón. Les seves perquisicions eren certes i les evidències no deixaven lloc al dubte.\nHoward Carter havia donat per fi amb el sepulcre del jove rei de la XVIII dinastia. Tants anys després del descobriment de la seva tomba, l'enigma de Tutankamón segueix sent un de tants misteris sense resoldre. El mateix Howard Carter va morir sense conèixer l'origen i desenllaç de la vida de Tutankamón. Aclaparat per la incertesa, deixava escrit en la seva biografia sobre el faraó: "...El misteri de la seva vida ens sobrepassa... les ombres es mouen, però la foscor mai es dispersa...". Un advertiment per a qui anessin a seguir els seus passos.\nPublicat per Sandra Llabrés a 11:59\nEtiquetes de comentaris: dinastia, enigma, Howard Carter, Malediccions, sarcofag, Titanic, tomba, Tutankamón


Amb una mica de sort, després de ploure es veu l'arc de Sant Martí. Doncs bé, gràcies al mateix fenomen de l'arc de Sant Martí, coneixem més bé els astres.\nL'arc de Sant Martí es produeix perquè les gotes d'aigua d'un núvol, en forma d'infinits petits prismes, descomponen la llum del Sol i mostren un espectre de colors, del morat fins al vermell.\nEls astrònoms fan servir el mateix principi per descompondre la llum de les estrelles, les nebuloses o les galàxies, i així en poden conèixer les característiques químiques i físiques.\nAl telescopi s'hi acobla un espectroscopi, que obté l'espectre de l'estrella a la qual està enfocat, o sigui, l'arc de Sant Martí de la llum d'aquesta estrella.\nTots els objectes de l'Univers emeten energia en forma de radiació electromagnètica, més intensa cap al costat blau de l'espectre, si es tracta d'astres molt calents, i més intensa cap al costat vermell, si són astres freds, o núvols de gas o pols.\nSi l'espectre és prou ampli, s'hi veuen unes línies negres. Cada línia està causada per l'absorció de la llum que fa un determinat element químic, de manera que, si al costat de l'espectre d'una estrella s'hi col·loca un espectre de comparació obtingut en un laboratori, es pot identificar cadascun dels elements i conèixer l'estat en què es troben.\nL'anàlisi espectroscòpica serveix també per indicar la velocitat. Quan una galàxia s'està acostant, les línies de l'espectre es desplacen cap al blau; en canvi, quan la galàxia s'està allunyant, es desplacen cap al vermell.\nAquest fenomen va permetre descobrir, a començaments del segle passat, que l'Univers s'expandeix, ja que gairebé totes les galàxies s'allunyen de nosaltres.\nLa llum no és tan sols la que veiem amb els ulls, del blau al vermell. Això només és una part de l'espectre de la llum, de l'interval de longituds d'ona que estem en condicions de percebre amb els ulls. Hi ha moltes altres longituds d'ona.\nEls astres emeten radiacions diverses, no només les visibles: les radiacions gamma, X, ultraviolades, infraroges i de ràdio. Totes elles poden ser captades i interpretades, per tant poden arribar a proveir tanta informació com les radiacions visibles.\nMés enllà del blau, l'espectre de la llum continua amb una diversitat d'ones només detectables amb satèl·lits artificials, fora de la Terra. I continua més enllà del vermell amb les ones infraroges, que es capten amb telescopis especials; o les de ràdio, amb els radiotelescopis.\nEl fet és que qualsevol objecte existent, d'una manera o d'una altra, emet radiacions, llum. Tot el que sabem sobre l'Univers és gràcies a aquest fenomen.


Sauló Conglomerat com a solució en aparcament d'ús escolar a Sant Feliu de Guíxols - Massachs - Obres i Paisatge Sauló Conglomerat com a solució en aparcament d'ús escolar a Sant Feliu de Guíxols - Massachs - Obres i Paisatge\nInici » Sauló Conglomerat com a solució en aparcament d’ús escolar a Sant Feliu de Guíxols\nSauló Conglomerat com a solució en aparcament d’ús escolar a Sant Feliu de Guíxols\nPosted on 21/12/2016 by Mercè\nLa nostra proposta tècnica ha estat la d’aplicar un paviment natural de terra amb alta estabilització que, al temps que aconseguia mantenir un aspecte natural en l’entorn (espai agradable per tot l’alumnat), amb poc impacte paisatgístic i poca intervenció en el territori; donés solució als problemes de erosió i manteniment del paviment durant anys.\nEl sistema que es va utilitzar és el SAULO CONGLOMERAT, sistema certificat per l’estabilització de paviments de terra en zones amb trànsit de intensitat mitjana. Amb aquest sistema s’aconsegueix una aplicació dels additius de forma homogènia i aconseguir un paviment amb una resistència a la erosió molt elevada evitant la formació de ragueres, fang i nova vegetació durant molts anys.\nSAULÓ CONGLOMERAT és una solució tècnica amb la que hem buscat millorar la formula de àrids, lligams i additius per tal d’aconseguir una resistència a la abrasió en superfície molt elevada, amb unes millors prestacions mecàniques pensat pel seu ús amb trànsit motoritzat.\nPosted in Notícies, Saulo Solid.Tagged Sant Feliu de Guíxols.


Reserva de capitalització | Cervera i Gonfaus\nSense dubtes amb la reserva de capitalització\nEl càlcul de la reserva de capitalització presenta algunes dificultats, ja que es realitza partint dels beneficis de l’exercici anterior i restant algunes partides. Recordi els passos a seguir.\nCàlcul de la reducció\nCom ja sap, la seva empresa pot gaudir d’una reducció en la base imposable de l’Impost sobre Societats del 10% de la quantia en què s’incrementin els fons propis (amb el límit de el 10% d’aquesta base). En aquest sentit:\n– L’increment a tenir en compte és la diferència positiva entre els fons propis al tancament de l’exercici (sense incloure els resultats) i els fons propis de l’any anterior (sense incloure tampoc els beneficis d’aquest any).\n– A aquests efectes, no es computen com a fons propis les aportacions de socis, les ampliacions de capital, la reserva d’anivellament, o les reserves estatutàries o legals, entre d’altres.\nNo obstant això, poden existir dubtes al realitzar els càlculs: ¿què s’entén com a aportacions de socis? ¿I per reserves legals? Què passa si es destinen beneficis a compensar pèrdues?\nDoncs bé, el que es pretén és que la reducció es calculi sobre els beneficis de l’exercici anterior que s’hagin destinat voluntàriament a augmentar els fons propis…\nResolució dels dubtes\nD’acord amb aquest raonament, queda exclosa de la base per calcular la reducció qualsevol aportació dels socis -i no només les que es comptabilitzen en el compte 118- (per exemple, la prima d’emissió que pugui acompanyar a un augment de capital).\nI respecte a les reserves, queden excloses aquelles que s’han de dotar de forma obligatòria (per exemple, la reserva legal, que s’ha de dotar amb el 10% dels beneficis fins que el seu import arribi al 20% del capital, o la reserva d’anivellament aplicable a les pimes), llevat de la pròpia reserva de capitalització.\nAixí ho determina la Direcció General de Tributa (DGT) en la seva consulta vinculant 1854/19 de 10 de juliol, en la qual fonamenta que una interpretació raonable de la norma porta a considerar que la reserva de capitalització no te el caràcter de reserva imposada per precepte legal.\nFinalment, també pot computar-se dins de la base per calcular la reducció aquells beneficis que s’hagin destinat a compensar pèrdues, excepte si la compensació és obligatòria per llei. Això passa si els fons propis queden per sota del 50% del capital social, en aquest cas sí que s’han de descomptar els beneficis que es destinin a compensar pèrdues fins a assolir el límit legal.\nLa consulta vinculant abans citada obre la porta a que els contribuents que hagin aplicat en alguna ocasió aquesta reserva, puguin reclamar pels exercicis no prescrits el major benefici fiscal que s’hagués derivat de no tenir-la en compte a l’hora de determinar la deducció.\nSi estan interessats en que revisem el possible impacte d’aquesta novetat en les seves declaracions de l’Impost sobre Societats, contacti amb nosaltres a través del 93.872.27.38 (Rubén López) o de l’adreça: rlopez@cigassociats.com.


Notícies – Compromís per Biar\nEn este comunicat volem manifestar tota la nostra solidaritat amb el president del govern espanyol, Mariano Rajoy, amb tota la militància i simpatitzants del Partit Popular i amb el poble que defensa els valors democràtics per davant de qualsevol postura ideològica. L’agressió que va patir l’altre dia el president del govern va ser un acte […]\nTot seguit vos adjuntem les propostes que el grup municipal de Compromís ha presentat en la sessió plenària del 30 de setembre: Les propostes referides a la condemna de la violència masclista i a l’acollida dels refugiats van ser presentades pel nostre regidor però signades i consensuades pels grups municipals dels socialistes i d’Esquerra Unida. […]\nEl passat 24 de maig, el poble de Biar va votar canvi. Compromís Biar va aconseguir uns grans resultats amb 505 vots i el 21% dels vots. Això es va traduir en dos regidors. Vam rebre 347 vots més que les últimes eleccions, quan ens vam quedar fora de l’Ajuntament. Eixos vots han vingut, en gran […]\n505 mil gràcies\nAnit molta gent de Biar se’n va anar contenta a dormir. Les més de cinc-centes persones que van votar Compromís Biar havien vist com els seus vots s’havien traduït en dos regidors nous i la pèrdua de la majoria absoluta del PP. Hui és més fàcil dir públicament que s’ha votat Compromís, però no sempre […]\nPrograma Electoral muncipals 2015\nPrograma Local Biar 2015 by CompromisBiar\nVídeo de la candidatura a les eleccions muncipials 2015\nCompromís Biar ha lliurat hui als candidats de totes els formacions polítiques que concorreran a les eleccions municipals del 2015 un document per tal de formalitzar una proposta de debat polític públic per a la gent de Biar. Estem segurs que tant els candidats com els integrants de les llistes no tindran cap problema a acceptar […]\nEl dilluns 20 d’abril, el nostre candidat a l’alcaldia de Biar Joan Lluís Escoda es va reunir amb el rector de la Universitat d’Alacant per tractar diversos temes d’actualitat. Sobretot, la trobada va servir per parlar de la revitalització de la infrautilitzada Seu Universitària de Biar. Compromís Biar té clar que la Seu que […]\nLlista de Compromís Biar per a les Eleccions Municipals de 2015\nÉs un plaer fer pública la llista que presentarà Compromís Biar en les eleccions municpals del maig de 2015. La llista s’ha configurat en assemblea oberta i des del número 1 fins els reserves han estat sotmesos a votació de l’assemblea. El col·lectiu de Compromís Biar creix i això es nota amb moltes cares noves. […]\nJoan Baldoví visita Biar\nEl divendres 10 d’abril vam tindre el luxe de comptar amb la presència del diputat per Compromís a les Corts espanyoles Joan Baldoví. La visita tenia un accent especial en el teixit empresarial i comercial del poble. Des de Compromís tenim ben clar que la indústria local i el comerç ha de ser una peça […]


Ens cal un confinament per cuidar la nostra salut mental? – Marfanta\n'No ens fan falta confinaments o coronavirus per poder trobar l’excusa per parlar sense manies dels problemes que tenim o per adonar-nos que som vulnerables'\nUn grup de persones amb mascaretes davant de l'estació de trens de Tortosa, durant la crisi del coronavirus. // JOAQUIM DOMINGO.\nCom per art de màgia el confinament ha tret a la llum una pila de problemes de salut mental que, mentre vivíem en un món normal i accelerat semblaven aliens a nosaltres o fèiem grans esforços per no veure’ls, però encara que ens sorprengui, existien igualment.\nNo us passa també a vosaltres que al vostre entorn han sorgit com a bolets enmig d’un bosc una corrua de persones trucant-vos o explicant-vos que tenen problemes psicològics?\nDe cop i volta he descobert que aquell amic que qualificàvem de “raret” té un trastorn obsessiu de conducta i que ara té una por immensa al coronavirus i s’ha tornat mig agorafòbic per por a contagiar-se cada cop que s’exposa al carrer.\nUn company de feina em diu que té insomni i que se li han agreujat els problemes psicològics des del confinament, tant que ha deixat la teràpia per buscar-se’n una altra de més efectiva.\nI penso, mira, un altre! Com aquell noi que ja tenia atacs d’ansietat des d’abans de confinar-nos i que el Covid-19 no li ha servit per a curar-se, sinó per agreujar-li els problemes, els dubtes, els maldecaps… i, és clar, tantes hores tancat a casa en la més estricta de les solituds, ha acabat també abandonant la teràpia.\nO aquella nena, insegura i nerviosa per naturalesa, que ha acabat fins al capdamunt dels estudis i autoaïllant-se de tothom, dels amics i, fins i tot, de la família. I si d’això no en podem dir depressió, potser és que encara ens falta el darrer testimoni, el de la seva amiga, que l’ha deixat el nòvio just enmig del confinament.\nTOC, ansietat, depressió, trastorns de personalitat, canvis de conducta, trastorns bipolars… són només alguns dels casos més freqüents dels problemes psicològics que afecten la nostra salut mental.\nEm va sorprendre gratament que just enmig d’uns moments tan crítics com aquests la nostra televisió pública dediqués tot un programa a tractar de trencar els tabús i esquemes erròniament preestablerts en el si d’aquesta societat en la que convivim.\nHo vaig trobar ben lloable, però alhora insuficient. Perquè la teòrica o la retòrica, sense una pràctica i una ensenyança al darrere, es queda en això, en paraules maques que se les acaba enduent el vent.\nI és per això que s’hauria de començar a prendre consciència de que aquests problemes han existit sempre a la societat i que, molt probablement, en un món tan immediat i tan globalitzat com el nostre no faran més que anar a l’alça. I, per tant, cal explicar-ho a les escoles des de ben petits i tenir clar que el fet de tenir una ajuda psicològica hauria de ser un requisit vital per a tothom i no pas un motiu de crítiques i de menyspreus. Perquè segur que, en algun moment de les nostres vides, tots viurem alguna mala experiència psicològica o sabrem d’algú proper que n’està patint alguna.\nI no, evidentment, no ens fan falta confinaments o coronavirus per poder trobar l’excusa per parlar sense manies dels problemes que tenim o per adonar-nos que som vulnerables i que hem de tenir més cura de la nostra salut mental.\nSimplement, m’agradaria acabar amb unes paraules esperançadores perquè ens les anéssim aplicant i interioritzant com a societat de cara al futur. Si mai et trobes al teu voltant amb algú amb problemes de salut mental, dóna-li un consell i no pas una crítica, ofereix-li la mà i no te l’espolsis de sobre, aprèn a escoltar i empatitza i no et creguis tenir la raó absoluta, canvia els punyals i els prejudicis per abraçades i somriures i, si amb tot, encara defalleixen, reserva’t sempre una espatlla per socórrer les llàgrimes que es vessin.\n*IRENE LÓPEZ és estudiant de Periodisme i de Ciències Polítiques.\nTags: CoronavirusDiumengeMRFIrene LópezOpinióSalutSocietat\n‘Oliveres mil·lenàries, de debò estan protegides?’, per Francisco Domínguez\n'Històries de llibres: Tarzan', per Roc Salvadó


Signatura del conveni Sit10-IMET a la seu de Barcelona Activa – Stac\n16 d'octubre de 2013 STAC 1449 Views\nBARCELONA. SIT10.es.- Noves tecnologies per a facilitar la feina als taxistes i millorar el servei als usuaris, disminuint, alhora,els nivells de contaminació. / Nou sistema d’informació d’utilitat per al sector del Taxi. / SiT10 SL signa un acord amb l’Institut Metropolità del Taxi (IMET) per facilitar a tots els taxistes que ho desitgin, l’accés gratuït durant el primer mes, d’un nou servei d’informació on‐line, via Smartphone, de tots els esdeveniments que se celebren a l’Àrea Metropolitana de Barcelona (AMB) ique necessiten disposar de taxis. Per la seva part, l’IMET es compromet a donar difusió d’aquest conveni a tots els taxistes.\nSiT10 SL (www.sit10.net) és una empresa jove, situada a Barcelona Activa, fruit de dos emprenedors (untaxista i un informàtic) que fa una mica més d’un any comercialitzen un sistema d’informació per altaxista, a través del seu Smartphone, informant en tot moment del que passa al seu voltant dins del’Àrea Metropolitana de Barcelona, i que pot ser del seu interès per aconseguir passatge. En concretl’aplicació informa de manera detallada de les hores de finalització d’esdeveniments i espectacles, estatdel trànsit, carrers tallats, manifestacions. Tot això repercuteix en un servei més eficient per al taxista iper a l’usuari, una reducció dràstica del problema de manca de taxis a les sortides dels esdeveniments iuna clara disminució dels nivells de CO2 emès pels taxis sense destí.\nEn l’actualitat, aquest servei ja el porten instal∙lat uns 100 vehicles, havent representat per els seusconductors un increment de l’activitat, ja que els permet anar cap els llocs on se’ls necessita, avançantseen molts casos a la demanda.\nAquest mateix servei disposa d’un canal de comunicació directe entre els organitzadors d’esdeveniments i els taxistes, el que permet acostar la necessitat del servei de taxis en un lloc i moment concret, a la flota de taxis de la ciutat. Es pot utilitzar aquest mateix canal perquè diferents entitats públiques, com l’Aeroport, el Port, trens, puguin donar avís d’incidències i/o necessitats de serveis en hores no laborables. Sent aquesta una solució a un problema reivindicat des de sempre pel sector del taxi.\nL’Institut Metropolità del Taxi, després d’analitzar aquesta funcionalitat, ha considerat que l’accés aaquesta informació cal per a benefici del ciutadà i del taxista. És per això que ha signat un acord ambSiT10 per instal∙lar aquest servei, gratuïtament durant el primer mes, a tots els taxistes que ho sol∙licitin.Avui s’ha donat a conèixer aquest conveni en roda de premsa que ha tingut lloc a l’Auditori de BarcelonaActiva i on han intervingut representants de l’Ajuntament de Barcelona i l’Àrea Metropolitana de Barcelona; el Gerent de l’Institut Metropolità del Taxi, Eduard Ràmia; el Director d’Intervenció,Innovació i Qualitat Mediambiental, Enric Aulí; i el Director Mobile, e‐government & Data, Sergi Jerez.Per part de l’empresa SiT10 SL, els socis fundadors Josep Holgado i Jordi Domènech.\nBarcelona, 15 octubre 2013\n← La parada del Pg. Joan de Borbó ha tornat al seu emplaçament, després de múltiples peticions de l'STAC\nEn taxi al aeropuerto: de los 30 euros de Madrid hasta los 200 de Tokio →


El PP exigeix a Galí que no cedisca al xantatge de Costes com ha permés amb Sanitat\nEl Partit Popular d'Almassora ha reclamat a l'alcaldesses socialista Merche Galí que no cedisca al xantatge que Pedro Sánchez proposa en la costa amb la modificació de la línia de partió de domini públic marítim-terrestre. L'argúcia del PSOE per a no invertir en el litoral comportaria enderrocaments a la platja d'Almassora. Una idea que amb una alcaldessa socialista a Almassora “no volem que ocórrega com ja ha ocorregut amb la pèrdua de serveis en sanitat”.\nMaría Tormo, regidora i portaveu del PP a Almassora, ha reivindicat inversió per a una platja que ha estat afectada històricament per la construcció del Port. “En lloc de cedir davant aquest xantatge, el que hauria de fer el PSPV d'Almassora és plantar cara a Pedro Sánchez”.\nNo obstant això, “aquesta situació no és nova”. Des que el PSPV governa a Almassora, la Generalitat Valenciana ens ha menystingut amb el beneplàcit de l'alcaldia. “A la platja, s'ha retallat el consultori mèdic restant atenció als residents. Però per al PSPV no és una retallada, es diu optimització del servei”.\nUna situació idèntica és la que es pateix al poble. “El CSI Pío XII que inaugurem en 2011 amb una àmplia cartera d'especialitats que permetia als nostres veïns no haver de traslladar-se a Castelló ha patit una retallada dràstica gràcies a les cessions del PSPV d'Almassora”.\nPer a Tormo, “és vergonyós que Pedro Sánchez vinguera a passejar-se fa exactament una setmana a la nostra província per a fer-se fotos. Perquè és l'única cosa que ha fet. La realitat és que no ha reservat ni un sol euro per a invertir en la reparació dels danys causats per la borrasca Gloria i cosa que és més greu, en aquests moments en lloc d'invertir el que proposa és modificar la línia de partió per a no reservar ni un euro. Un xantatge en tota regla que des del PP exigirem que es frene amb contundència, no amb el maquillatge que Galí té acostumat a aplicar quan es tracta de plantar cara al seu partit”.


Èxit absolut de l'11a edició del Festival de Pasqua — Butlletí revista Paeria\nÈxit absolut de l'11a edició del Festival de Pasqua Després de l’impàs de l’any 2020, en el qual la 10a edició del Festival de Pasqua es va haver de fer via streaming a causa de la pandèmia, enguany s’ha pogut tornar al format presencial i el públic ha respost de manera molt positiva. https://www.cerverapaeria.cat/butlleti-revista-paeria/copy_of_noticies/exit-absolut-de-l11a-edicio-del-festival-de-pasqua https://www.cerverapaeria.cat/butlleti-revista-paeria/copy_of_noticies/exit-absolut-de-l11a-edicio-del-festival-de-pasqua/@@download/image/Inauguració Festival.jpg\nEl Festival de Pasqua, que va tenir lloc del 27 de març al 4 d’abril, va programar 11 produccions musicals concretades en 15 concerts repartits en 6 dies i en espais diferents de la ciutat com l’emblemàtic Paranimf, l’Auditori Municipal, l’església de Sant Domènec i la Paeria.\nTant els concerts de matins, com la resta d’activitat paral·leles, van registrar una molt alta ocupació de l’espai disponible i adaptat a la normativa sanitària. Els concerts de vespre, amb un aforament superior, van exhaurir les entrades en quatre de les cinc sessions programades, assolint un èxit absolut de públic.\nEl Festival ha estrenat director artístic, el violista i musicòleg Jordi Armengol, el projecte del qual es va escollir per concurs públic per a dues edicions. Ha mantingut les arrels que conformen la identitat del certamen i a la vegada l’ha obert a noves propostes multidisciplinàries i altres gèneres musicals.\nHa commemorat dos aniversaris: el 125è del naixement de Robert Gerhard i el 50è de la mort de Joan Manén, dos dels músics catalans més universals. Els protagonistes musicals han estat l’Orquestra Julià Carbonell, el Quartet Casals, Edmon Colomer, Daniel Blanch, Jordi Castellà, Anna Puig... i el Cor de cambra del Palau de la Música Catalana, dirigit per Xavier Puig, fundador del Festival.\nEl Festival de Pasqua, que està organitzat per la Paeria de Cervera, és un punt de trobada per al sector i un aparador de la música clàssica que es fa a Catalunya. Té la consideració de Festival estratègic pel Departament de Cultura de la Generalitat.\nLa regidora de Cultura, Mercè Carulla, “agraeix la resposta totalment positiva del públic envers la programació, tot i les limitacions d’aforament i les mesures preventives de la Covid-19”.


Idees Magistrals: de juliol 2012\nUna versió de mural d'estiu\nFa uns dies Rebeca Millán em va donar una grata sorpresa al dir-me en un mail que utilitza el meu bloc en el seu dia a dia com a educadora en un centre residencial de gent gran. Vaig al·lucinar i no vaig poder evitar compartir la notícia al facebook i twitter. La veritat és que no m'hauria imaginat mai que les cosetes que publique ací també es pugueren utilitzar amb els iaios, però és veu que van de luxe!\nI una prova del que dic és aquesta: un mural de l'estiu inspirat en l'entrada de "Decoracions aquàtiques" i fet per ells mateixos. Ha quedat xulíssim! Quins artistes!!\nPublicat a les 16:00 2 comentaris:\nTemes: estiu, manualitats, mural, plàstica\nEl PINTEREST d'Idees Magistrals\nPrimer de tot vull dir que estic molt emocionada amb tots els comentaris de l'entrada anterior i mails rebuts amb paraules d'ànim i comprensió. Sou fantàstics, genials!! Sabent que hi ha gent com vosaltres que valora tot el que faig amb el bloc, dóna gust compartir! Així, que avui no podia ser menys i tinc preparada una entrada que segur us agradarà ^_^\nFa molt mesos que volia escriure sobre aquesta nova eina que és ideal per a la nostra professió (a banda d'utilitzar-la a nivell personal). Es tracta de PINTEREST i va ser Virgínia de "EL CUC Aula d'Acollida del Joan Salvat Passeit" qui me'l va descobrir, però fins ara no l'havia xafardejat.\nBàsicament és una xarxa social on pots anar emmagatzemant imatges i vídeos amb els enllaços d'on provenen. És a dir, una mena de delicious o flinkin visual on pots classificar per taulers (categories) els diferents recursos que trobes per la xarxa. És molt fàcil d'utilitzar i classificar, i a més, pots seguir a altres perfils que t'interessen. Només heu de trastejar un poc i de seguida us familiaritzareu amb aquest sistema de pinejar, és molt intuïtiu!\nSi voleu aprofundir un poc més, us deixe un tutorial en castellà tret de "El Blog de TotemGuard":\nMés info: http://www.totemguard.com/aulatotem/2012/03/video-tutorial-de-pinterest-en-espanol/\nAra que ja el coneixeu un poc vull presentar-vos el perfil d'Idees Magistrals. Encara està en construcció però ja podeu accedir als diferents taulers que hi ha (aniré creant-ne més en funció de les necessitats).\nAra per ara, la majoria estan basats en manualitats i en recollir idees per fer els teus propis materials. Així que de moment trobareu un munt de pins sobre:\nReciclatge: manualitats amb material reciclat.\nCeres fosses: una tècnica plàstica molt original.\nTardor, Hivern, Primavera, Estiu: manualitats i treballs sobre les diferents estacions.\n4 estacions: manualitats i treballs per comparar les 4 estacions.\nNadal: manualitats i treballs sobre aquesta celebració.\nMatemàtiques, Música: materials d'elaboració pròpia.\nExperiments: recursos sobre ciència.\nFil i agulla: creacions de costura.\nReceptes creatives: exemples que es poden fer a l'aula.\nJocs motrius: tot tipus de jocs per desenvolupar la psicomotricitat.\nTapes d'àlbum: exemples per fer portades.\nPunts de llibre: exemples originals.\nPluja d'idees: recull de propostes variades que inspiren.\nEn aquest perfil sempre trobareu coses que NO estan publicades al bloc. Així que no deixeu de visitar-lo per no perdre-vos altres propostes!\nA banda d'aquesta idea inicial, més endavant tinc pensat fer altre tipus de taulers on recollir adreces d'interès com al meu flinkin. Pense que serà més fàcil trobar el que necessitem pel caràcter visual que té el pinterest.\nVoleu començar a pinejar i no teniu accés? No us preocupeu! Si em deixeu la vostra adreça electrònica, us enviaré una invitació per poder accedir, crear-vos el vostre perfil i seguir moltíssimes Idees Magistrals!\nPublicat a les 13:01 19 comentaris:\nTemes: pinterest, tecnologia, webs\nJa fa dies que el curs s'ha acabat. Aquest bloc ha estat poc actiu els últims dies i la veritat és que no ha sigut per falta de temps o d'idees per publicar. Pense que us mereixeu una explicació.\nAquest curs no he estat tant motivada i il·lusionada com altres anys per fer aquesta feina extra que suposa la gestió del bloc, potser per el fet d'estar molt lluny de casa per poder treballar, potser pel canvi de mentalitat que he tingut últimament (necessite parar un poc, no anar amb tantes coses al cap i disfrutar més de la vida; Carme ho explica molt bé al seu bloc "Fer de mestres"), potser per les preocupacions generades per aquests polítics que ens governen (no puc sentir més vergonya i impotència!), potser per altres problemes i nous canvis que ara no venen al cas... Bé, no ho sé. Siga pel que siga no estic satisfeta del tot amb el que he fet en el bloc i per això us demane disculpes, però també comprensió.\nAquest estiu vull prendre-me'l amb tranquil·litat, anar poc a poc carregant les piles i motivant-me per tornar a engegar el bloc a tope i com sempre. Sóc conscient que m'haveu enviat moltes propostes que encara no he publicat, així que aquests mesos aniré publicant-les quan em vinga bé. Mil gràcies per la vostra paciència!\nA més, estic molt agraïda perquè tot i que el bloc ha estat més paradet, m'han continuat arribant regalets i això sorprén i anima moltíssim!\nPiecitos Nanos per creure que aquest bloc té "variedad, imaginación, detalles, y sobretodo por su ayuda a este mundo de la educación infantil".\nUn polsim de sal per compartir-lo amb mi.\nEls Petits Infants per la seua amistat blocaire.\nI també agrair aquest segell argentí que pretén valorar l'amistat entre els blocs a:\nNo sé què faria sense vosaltres: amics, seguidors, col·laboradors, visitants... Tots em sorpreneu amb la vostra dedicació i seguiment que feu d'aquest bloc, fins i tot en moments no tan bons! Gràcies per la vostra paciència.\nEspere que gaudireu del vostre fi de curs i que l'estiu el passeu súper!\nAra només queda recuperar forces!!! Un forta abraçada a tots i totes!\nFont de la imatge: Macus Romero\nPublicat a les 12:48 14 comentaris:


COVID19, salut, canvi climàtic i pèrdua de biodiversitat – Benvinguts al Parc Natural Collserola\nCollserola des de l’Observatori Fabra. Fotografia: Alfons Puertas\nBona part de la comunitat científica veu una clara relació entre la crisi sanitària actual, pandèmia causada pel coronavirus SARS-CoV-2, i la destrucció de la biodiversitat. Una altra peça del mateix trencaclosques és la crisi climàtica, un conjunt de modificacions climàtiques a causa de l’activitat humana.\nA banda dels impactes sobre la societat, està havent-hi una pèrdua accelerada d’hàbitats.\nA Catalunya, aquests canvis ja són ben visibles. L’Observatori Fabra, situat dins el Parc Natural de Collserola, per exemple, amb dades obtingudes al llarg de més de 100 anys, ha comprovat que la tendència climàtica és molt clara: la calor és més present i el fred recula.\nLa natura, Collserola n’és un bon exemple, ens proveeix d’una sèrie de beneficis ecosistèmics. Això vol dir: aliments, aigua, aire net; regula el clima; redueix l’erosió, protegeix la fertilitat del sòl i esmorteeix els esdeveniments extrems catastròfics; i, finalment, ofereix entorns per al lleure, l’esport, l’educació, l’art o l’espiritualitat.\nCom a gestors d’aquest espai natural protegit, tenim la responsabilitat d’impulsar i promoure projectes orientats a l’adaptació i la mitigació del canvi global. Entre aquests projectes, hi ha: Life Biorgest (projecte europeu de millora de la biodiversitat del bosc mediterrani); Alimentem Collserola (promoció dels aliments locals i ecològics); Tornasòl (recerca participativa per millorar la fertilitat del sòl), i Habeetat (protecció i increment dels insectes pol·linitzadors).\nEn el marc del Dia Europeu dels Parcs, i amb les limitacions que implica l’estat d’alarma, el EUROPARC, xarxa Europea d’Espais Naturals Protegits, ha programat activitats destinades específicament a posar de manifest la importància del contacte amb la natura per a la nostra salut. Us convidem a sumar-vos a aquestes iniciatives, a gaudir de l’entorn natural, dels beneficis per al nostre benestar físic i mental, i també a implicar-vos encara més en la protecció d’aquest patrimoni natural vital per nostra qualitat de vida present i futura.\nAl Parc Natural de Collserola, aprofitarem l’efemèride per realitzar el sorteig del concurs “Qui ha passat per aquí?” que des de mitjans de març s’està realitzant a través de Xarxes Socials. Si encara no hi heu participat, encara esteu a temps!\nConcurs “Qui ha passat per aquí?”\nActivitats EUROPARC- España Dia Europeu dels Parcs\nActivitats EUROPARC – Europa Dia Europeu dels Parcs\nEspai web projecte Alimentem Collserola\nNotícia: Durant el confinament, abastiment ecològic de proximitat


Cicle Piotr Íltix Txaikovski. Biblioteca Pública de Tarragona\nUna tardor més, la biblioteca s’omplirà de notes per compartir el plaer de l’escolta musical activa i col·lectiva. Aquest 2018, el protagonista serà el compositor rus més universal: Piotr Ílitx Txaikovski.\nPiotr Ilitx Txaikovski és el músic rus més famós. No va pertànyer al “grup dels cinc”, tot i que en va ser coetani. Nascut a Vótkinsk el 7 de maig de 1840 i mort a Sant Petersburg el 6 de novembre de 1893, forma part de la gran família del Romanticisme, posterior a Schubert, Schumann o Wagner i contemporani de Bruckner i Brahms.\nCom altres compositors russos, abans de dedicar-se a la música va cursar altres estudis; en el seu cas, de jurisprudència. El seu estil musical combina els elements de l’òpera francesa i italiana, el simfonisme germànic i la música d’arrel russa.\nLa sort no sempre el va acompanyar: a Rússia va ser vist com un compositor massa “europeu”, mentre que a Centreeuropa se’l titllava de massa “rus”. La seva vida sentimental també va ser caòtica. La seva mort, oficialment, còlera, està envoltada d’un misteri similar a les morts de Mozart o Bellini.\nJosep Maria Rota serà l’encarregat de conduir les tres sessions del cicle que aniran acompanyades de projeccions de fragments de les obres que s’aniran explicant en les millors versions disponibles.\nLa biblioteca també posarà a disposició dels usuaris una selecció de recursos bibliogràfics i audiovisuals que els assistents podran emportar-se, si ho desitgen, en préstec.\nL’entrada és lliure, només limitada a l’aforament de la sala.\n1a sessió. Divendres 9 de novembre\nL’òpera Eugeni Onegin, el ballet El llac dels cignes, la simfonia Núm. 4 i el Concert per a piano núm. 1. A més, les obertures Romeu i Julieta i La tempesta.\n2a sessió. Divendres 16 de novembre\nL’òpera Mazeppa, el ballet La bella dorment, el poema simfònic Manfred i la simfonia núm. 5. També música concertant, com Concert per a violí en re major i populars obres per a orquestra Marxa eslava, Capritx italià, Serenata de corda.\n3a sessió. Divendres 23 de novembre\nL’òpera La dama de piques, el ballet El trencanous i la simfonia núm. 6. Els poemes simfònics Hamlet, El voivoda. Francesca da Rimini i Obertura 1812. També música de cambra i solista com la Sérénade mélancolique, el Valse-Scherzo i Souvenir d'un lieu cher.


Reconstrucció milionària del litoral per culpa del temporal - El triangle\nLes onades han engolit la major part de les costes catalanes, provocant importants desperfectes en els passejos marítims i el mobiliari urbà\nEl fort temporal d’aquest cap de setmana ha destrossat gran part del litoral català. Els passejos marítims i les platges han patit importants destrosses, sobretot a les comarques del Maresme, Barcelona, l’Empordà i el Gironès. Els experts calculen que recuperar les platges destrossades costarà una xifra astronòmica.\nNomés a l’Àrea Metropolitana de Barcelona (AMB) s’han vist afectades un total de 41 platges, els desperfectes més importants es van produir a Montgat, Sant Adrià de Besòs i Badalona. L’ajuntament de Barcelona, que dissabte va activar el pla bàsic d’emergència municipal per mal estat de la mar, ha calculat que el temporal ha provocat més d’un milió d’euros en destrosses, més 350.000 euros addicionals en desperfectes en mobiliari urbà.\nA Pineda de Mar, al Maresme, el temporal va provocar inundacions en passos soterrats, així com la desaparició d’alguns trams de platja, uns desperfectes que el consistori xifra amb més d’un milió d’euros. Sílvia Biosca, regidora de Comunicació de l’ajuntament d’aquest municipi, explica que “és la primera vegada que un temporal afecta amb tanta intensitat Pineda de Mar“.\nLes destrosses a la Selva, el Baix Empordà, i el Gironès també són importants. Algunes de les platges que s’han vist més afectades en aquest territori són la de Cadaqués, Tossa de Mar, Blanes, Lloret de Mar i Sant Antoni de Calonge. L’ajuntament de Calonge, per exemple, calcula que només les tasques neteja i reparació dels efectes del temporal d’aquest cap de setmana pot costar uns 50.000 euros.\nEn tota la zona sud de Catalunya, des de les Terres de l’Ebre fins a la costa tarragonina, també hi ha hagut un gran nombre de desperfectes. Les onades s’han menjat bona part de les platges del Delta de l’Ebre, agreujant els efectes de la brutal regressió que pateix la línia de costa d’aquest parc natural. En els municipis de Torredembarra, Salou i Tarragona el temporal també va deixar-hi la seva empremta. De fet, es van registrar les onades més altes mai vistes en aquest territori.\nPrevAragonès, a la CUP: “No hay margen para negociar más”


Taula parada. Bloc de Carrutxa: Les bandes de música del Pinell i de Paüls\nEl darrer número de la revista Fatumer del Pinell de Brai, editada pels amics de l'Associació Cultural Pi del Broi, inclou un article d'Àntonia Serres Buenaventura sobre les bandes de música en aquesta població de la Terra Alta i també a Paüls.\nGràcies als testimonis recollits, i amb l'ajuda de força imatges -d'actuacions o bé promocionals de les orquestres-, Serres recull la trajectòria d'aquestes formacions musicals des de 1911 fins a l'actualitat, amb força detalls sobre els membres que les formaven i les circumstàncies en què actuaven.\nBalls de diumenge, festes majors, societats, cafès i dinàmiques festives canviants són el rerefons, sempre ric, de la vida de les bandes de música. Aquest article ens permet conèixer-ne alguna cosa més.\nPublicat per Carrutxa a 20:00\nEtiquetes de comentaris: festes, música, publicacions


La pista de gel es quedarà a La Farga un any més\nPublicació: dimecres 13 de gener 2016, 13:56h\nUna de les novetats d'aquest Nadal va ser la pista de gel BarGelona que es va instal·lar a La Farga de l'Hospitalet. Des del passat 27 de novembre i fins el diumenge 10 de gener, la pista de gel més gran d'Europa va ser visitada per unes 224.000 persones, segons dades oficials. I avui ens hem assabentat de que l'any vinent la pista de gel tornara a estar a l'Hospitalet.\nAmb un aforament màxim de 350 patinadors a la vegada en la pista, l'èxit d'aquest any ha fet que tant l'Ajuntament com l'empresa organitzadora AP Productions confirmin que l'any vinent tornarem a tenir pista de gel a la Farga. Es tracta d'una activitat d'oci important a més de suposar uns 200 llocs de treball i que durant el Nadal de 2016 tornara amb més activitats que aquest any, a més del gran tobogan de 40 metres i les habituals zones de cafeteria, àrea d’esbarjo per a joves i infants, jocs esportius com street cúrling o hoquei i actuacions musicals o exhibicions.


> Taula Hort Urbà>Taula Fusta Mediana 120 cm\n* Mitjana: 120cm x 80cm, alçada 80cm. Capacitat 160 litres. Requereix Substrat ref. SU160\n* XXL Gran: 200cm x 80cm, alçada 80cm\n* Taula XXL Gran: 270 litres. Requereix Substrat ref. SU270\nTaula de cultiu d'hort urbà de fusta tractada, fabricada amb fusta de pi de primera qualitat. Apta per a l'ús en exterior sense vernís. Tamany 120cm x 80cm x 80 cm


Amb el fred i l'obertura de l'oci nocturn, les botellades s'han reduït, però no han desaparegut, i els veïns de barris com el Born o la Barceloneta reclamen mesures a l'Ajuntament\n24/10/2021 - 12.38 Actualitzat 24/10/2021 - 16.59\nS'acosta novembre i cada vegada fa més fred a Barcelona, el principal enemic de les botellades. El nombre de persones que es concentren per consumir alcohol al carrer es redueix gradualment, però amb uns quants n'hi ha prou per fer la vida impossible als veïns.\nÉs el cas d'una veïna del Born, que fa mesos que té ansietat i insomni pel soroll de les botellades; així ho certifica un informe mèdic.\nD'altres, enrabiats, han empaperat la seva façana amb l'ordenança de civisme que, segons diuen, no es compleix: "La meva vida es veu alterada, és un patiment" diu l'Antonio Sanmartín, veí del barri de la Ribera.\n"No puc anar al llit ni a les 10, ni a les 11, ni a les 12, ni a la una, ni a les dues."\nL'obertura de l'oci nocturn ha contribuït a reduir la quantitat de gent en les concentracions, però moltes d'aquestes trobades continuen celebrant-se, gairebé sempre als mateixos espais.\nDiversos grups de joves omplen el passeig del Born (CCMA)\nEl passeig del Born és un dels llocs més habituals: aquí, les botellades les genera la venda ambulant però sobretot les begudes per emportar dels locals.\nUna altra de les botellades consolidades és la del passeig de Lluís Companys i el seu entorn. Els grups, ara més petits, fan festa durant hores. Hi ha veïns esgotats, que se'n van a dormir a casa de familiars, i que no volen parlar per por de represàlies.\nDe la platja als pisos\nLa Barceloneta és un dels barris que més ha patit les botellades aquest estiu, ja que la platja era un punt de reunió massiu pràcticament cada nit.\nAmb l'arribada del fred, la sorra ara és pràcticament buida de nit... però no els pisos del barri, on es concentren els joves.\nUn cartell demana respecte al barri de la Barceloneta (CCMA)\n"No és com a l'estiu, però seguim tenint molèsties" explica la Núria Escurriol, veïna de la Barceloneta. "Segueixen venint amb música i a orinar als carrers. En molta menys quantitat, però segueixen molestant".\n"Seguim sense dormir i sense resposta de l'Ajuntament."\nL'Ajuntament demana civisme\nEl tinent d'alcalde de Prevenció i Seguretat de l'Ajuntament de Barcelona, Albert Batlle, explica que només es pot fer una acció sancionadora quan implica un grup reduït de gent.\n"Si hi ha 400, 500, 800 persones, està clar que una intervenció d'aquest tipus pot ser absolutament contraproduent. Per això hem de fer una crida al civisme" explica Batlle, que cataloga l'incivisme d'un problema social.


Qui pagarà la Shakwak Highway? - Alaska\n01 Abr Qui pagarà la Shakwak Highway?\nPosted at 05:20h in General\tby\tFrancesc Nolla\nVet aquí un exemple pràctic de les relacions entre estats dels Estats Units, Territoris o Províncies canadenques, i els corresponents governs federals. La Shakwak Highway (en llengua Tlingit, vol dir ”entre les muntanyes”), és la carretera que connecta l’Alaska central amb l’Alaska del Sud-est, a través del Territori del Yukon. Va ser feta a corre-cuita (i pagada) pels americans, per motius estratègics, durant la II Guerra Mundial. Els canadencs, encantats que els fessin una carretera de franc. Acabada la guerra, va sorgir la pregunta. Qui s’encarrega de la carretera? El 1977, el governs del Canadà i els Estats Units van acordar que els Estats Units pagarien la reconstrucció periòdica de la carretera, que farien els canadencs a través del govern del Yukon (que és qui rep els diners).\nDes d’aleshores, ha plogut molt, i mai més ben dit. Amb el canvi climàtic, el permagel s’està fonent, i la carretera s’enfonsa. Els americans diuen que això és una qüestió de manteniment, i que correspon als canadencs. A la pràctica, això vol dir el Yukon. Malauradament, en aquest territori hi viuen unes 50 mil persones amb prou feines, i no tenen diners pel manteniment. Afegim-hi que el 85% del trànsit de la carretera és de gent d’Alaska. Resultat:\nAlaska pressiona el govern federal dels Estats Units, perquè doni els diners al Yukon. El govern federal diu que potser s’inclourà en els pressupostos de 2020, i això sona molt lluny al tàndem Alaska-Yukon (s’entenen bé entre ells). El govern canadenc no diu res.\nBé, malauradament, la carretera es va degradant, si hi conduiu aneu alerta, hi ha trams en bones condicions, però altres ple de sots o sense asfaltar. Pels que no hi heu estat mai, aquí en teniu algunes fotos (més del paisatge que de la carretera…).\nAlaska, Notícies, Yukon


Comencen les obres a l'avinguda de l'Abat Marcet per instal·lar nous grups semafòrics\nAfecten les cruïlles dels carrers d'Emili Badiella i del Doctor Cistaré\nL'Ajuntament ha començat aquesta setmana les obres de semaforització de les cruïlles de l'avinguda de l'Abat Marcet amb els carrers d'Emili Badiella i del Doctor Cistar. L'objectiu d'aquesta actuació és moderar la velocitat dels vehicles en aquest tram i millorar la circulació a peu i en bicicleta. Els treballs, que tenen un període d'execució de dos mesos, van a càrrec de l'empresa Alumbrados Viarios S.L i el cost d'adjudicació és de 136.696,89 euros (IVA inclòs). Aquest projecte està inclòs al Programa d'Inversions Financerament Sostenibles (IFS) 2017.\nL'avinguda de l'Abat Marcet és una de les vies principals de circulació viària de Terrassa i disposa de diversos passos de vianants que faciliten la mobilitat. No obstant això, entre el carrer de la Independència i la plaça de l'Aigua no hi havia cap pas de vianants que facilités als vianants anar d'un cantó a l'altre de l'avinguda, tant a l'alçada de l'avinguda amb el carrer d'Emili Badiella com amb el carrer d'Ègara.\nL'execució d'aquest projecte permetrà semaforitzar les interseccions de l'avinguda amb els carrers d'Emili Badiella i del Doctor Cistaré, ampliar les voreres als xamfrans per millorar l'accessibilitat, crear dos nous passos de vianants per travessar l'avinguda de l'Abat Marcet i elevar els dos que ja hi ha a l'inici del carrer d'Emili Badiella i del Doctor Cistaré. També s'adaptarà la senyalització per facilitar la circulació als ciclistes que vagin pels dos carrils bici ja existents, per la qual cosa s'habilitarà un espai d'espera per fer els girs a l'esquerra i un semàfor que regularà la circulació per als ciclistes.\nEl Consistori ha prioritzat la semaforització en aquestes interseccions perquè es considera que el carrer d'Emili Badiella pot tenir un major ús per part dels vianants, ja que disposa d'una connexió directa a través del barri de Sant Pere amb el parc del Nord i l'intercanviador de transport de Terrassa Estació del Nord. Per la seva banda, el carrer del Doctor Cistaré connecta amb el barri del Poble Nou- Zona Esportiva.\nL'execució de les obres comporta des de dimecres talls parcials de circulació al carrer del Doctor Cistaré i a l'avinguda de l'Abat Marcet, on es deixa un carril per sentit, tot i que la setmana entrant es mantindran els dos carrils coincidint amb l'inici del curs escolar. El tall parcial del carrer d'Emili Badiella afectarà les pròximes setmanes.


Villa Ivona Makarska Croàcia - Ofertes d'hotels amb els MILLORS DESCOMPTES EN LÍNIA\nZagrebacka 43b, Makarska Centre, Makarska, Croàcia, 21300 - Veure al mapa\nMés informació sobre Villa Ivona\nTant si es tracta d'un viatge de plaer com si és de negocis, Villa Ivona és una elecció d'allotjament magnífica quan visiten Makarska. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Makarska. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Gaudeixi d'incomparable serveis i d'una localització de prestigi a Villa Ivona.


AMPA IES Francesc Ferrer i Guàrdia de València: de gener 2014\nL'AMPA convoca un concurs de disseny d'un logotip per a l'IES Ferrer i Guàrdia de València. El logotip ha de servir per a identificar i unificar totes les activitats lligades a l’institut, i ha d'adaptar-se a qualsevol suport de difusió (paper, cartes, targetes, cartells, correu electrònic, pàgina web,..).\nEs convoca igualment un concurs de de redacció d’un eslògan relacionat amb la promoció i la reivindicació de l’educació pública.\nEl termini de lliurament de propostes per al concurs serà el dia 31 de maig.\nEl jurat publicarà el resultat el 14 de juny.\nBases del concurs (Versión en castellano)\nPublicado por AMPA IES Francesc Ferrer i Guardia de València en 16:52\nNOVETATS DE LA LOMCE\nDesprés de la seua publicació en el BOE el passat 10 de desembre, ja està en vigor la Ley Orgánica para la “mejora”(!) de la calidad educativa (LOMCE), una llei regressiva i segregadora, una vertadera contrareforma educativa que ens apropa al sistema d’ensenyament dominant en temps passats (veure una revisió de la LOMCE en la revista de CEAPA).\nPer facilitar el coneixement de la llei, es pot consultar un índex comentat adjunt, però seguidament es detallen ací les novetats més importants que planteja aquesta norma per a l'alumnat de secundària.\n- Hi ha canvis importants en les matèries de l'ESO. S'aplicaran a partir de setembre de 2015 en 1r i 3r d'ESO; i en setembre de 2016 en segon i quart d'ESO.\n- S'incorporen revàlides ("proves finals") en acabar la secundària i el batxillerat. Qui no supere aquestes revàlides no obtindrà la títulació d'ESO o de Batxiller. Fins l'any 2017 no s'aplicaran aquestes revàlides, per tant en principi la revàlida d'ESO afectarà l'alumnat que ara cursa 1r d'ESO i la de Batxiller a l'alumnat que ara cursa 3r d'ESO.\n- Quart d'ESO constituirà el segon cicle de l'etapa i tindrà dues opcions: acadèmica (per a seguir el batxiller) i aplicada (per passar a l'FP). La revàlida de final d'etapa serà diferenciada per a cada modalitat. Aquest canvi es començarà a aplicar amb l'alumnat que ara cursa 1r d'ESO. Sembla que desapareixen els Programes de Diversificació Curricular.\n- Es mantenen la durada del batxillerat i les 3 modalitats, però es modificaran en certa mesura les seues matèries. Estrenarà els canvis en setembre de 2015 l'alumnat que ara cursa 3r d'ESO.\n- Canviaran les proves per accedir a les universitats. El sistema actual es mantindrà fins que s'aplique amb l'alumnat que ara cursa 4t d'ESO. Els que vinguen darrere es trobaran amb el nou sistema, que no està encara completament definit.\n- Una anomenada "Formació Professional Bàsica" substituirà els Programes de Qualificació Profesional, ja a partir de setembre d'enguany (?). Previsiblement no variarà significativament els contingut d'aquests cursos, destinataris... però en acabar-los l'alumnat ja no rebrà el graduat en secundària com ara (si volen el graduat haurien de passar per la revàlida!).\n- Desapareixen els actuals Programes de Diversificació Curricular (s'apliquen en 3r i 4t d'ESO). En certa manera, serien substituïts per uns Programes de millora de l'aprenentatge i del rendiment i per l'opció aplicada de 4t. (?)\nAquests són els canvis que afectarien més directament l'alumnat de secundària, encara que la llei inclou un bon nombre d'articles on s'estableixen mesures molt negatives des del punt de vista d'una educació democràtica (com els rànkings de centres, el tractament de la religió, el menyspreu de les llengües pròpies d'algunes comunitats o el finançament de centres privats segregadors).\nAquesta AMPA, juntament amb associacions de pares i mares o d'alumnes, amb els moviments de renovació pedagògica i els sindicats democràtics del professorat, continuarem lluitant contra la imposició d'aquest model educatiu reaccionari i en defensa d'una escola pública, democràtica i de qualitat.\nPublicado por AMPA IES Francesc Ferrer i Guardia de València en 0:23


Asunto: Copa Seat Leon\nAl reglament Annex Copa Seat Leon posa:\nEl mateix reglament fet servir l’any 2007 amb l’excepció del motor\n• El motor ha de ser el de sèrie (RX 42 o RX 42B)\n• La relació ha ser 10/27.\n• No es permet cockpit de lexan, ha de ser l’original.\n• Es recorda que no es pot modificar la carrosseria, especialment pel que fa als suports laterals, que no es poden trencar\nEl motor es pot posar al revés?\nEls contactes del motor que son per platines es poden soldar?\nEs pot treure les llums (suposo que no) però es poden desconnectar?\nPublicado: Mié Ene 12, 2011 9:47 pm\n...home ...el Leon es tracció davantera....pero no, no crec que es pugui posar el motor al revés...\nPublicado: Mié Ene 12, 2011 11:46 pm\nEs poden desconnectar els llums i soldar cable a les platines. No, no es pot posar el motor a sobre del capó\nPublicado: Jue Ene 13, 2011 12:03 am\nquina p....aaaaaaaaaaa JAJAJAJAJAJ\nPublicado: Jue Ene 13, 2011 12:04 am\n. No, no es pot posar el motor a sobre del capó\nPublicado: Jue Ene 13, 2011 12:13 am\nJoan la idea era que tothom corrés en la mateixa direcció.............................................................\nJolines.. jo que podria tenir la excusa de "aquest león no va ni marxa enrera...."... jajaja!\nPer cert, tinc un dubte amb les llantes i neumàtics, jo he muntat 2 leóns amb llanta 15,9 d'sloting plus, pero el neumàtic de silicona del megane trophy per pista carrera sembla que li va una mica gran...\nÉs un altre referència de neumàtic la que s'ha de muntar?\nPublicado: Jue Ene 13, 2011 12:24 am\nSi vas muntar-lo en una llanta de 17, no t'anirà bé en una de 16. L'hauràs de posar nou (es donen).\nPublicado: Mar Ene 18, 2011 9:14 pm\nPels que ja habitualment anem MOLT peixos en tema de preparacions de cotxes i, afegit, que fa molt que no faig res de velocitat, algú em podria donar quatre nocions de preparació per aquest cotxe?\nCorona i pinyó pot ser slot.it, oi?\nLlantes quina mida?\nEs poden canviar els eixos i coixinets?\nPneumàtics per pista Carrera?\nA més s'ha de preparar un SCX... buff... vaig molt peix!!!!\nPer la monomarca a la pista Carrera\nCorona i pinyó pot ser slot.it, oi? Si, bona opció, recordeu 10/27\nLlantes quina mida? 15,8 - 16 màxim o et tocaran els pneumàtics amb la carrosseria\nEs poden canviar els eixos i coixinets? Si => material calibrat 2,38 (coxinets pro)\nPneumàtics per pista Carrera? SIPT17 d'Slot.it\nA més s'ha de preparar un SCX... buff... vaig molt peix!!!! Ànims, no se li pot fer res més !!....\n.................... Mentida !!!! ...\nLi pots soldar uns cables motor / pletina per assegurar la conductivitat\nSi té molta tendència a bolcar pots mirar de fixar una mica la bancada....\n.... no et passis amb el perfil baix al davant ........ necessita una mica de recolzament per no "aixecar la pota"\nPublicado: Mar Ene 18, 2011 10:14 pm\nDubte tonto tonto: la llanta de davant de la mateixa mida (al rally segur per reglament)? I entenc que pneumàtics amb grip zero...\nPublicado: Mar Ene 18, 2011 11:36 pm\nNo és obligatori que siguin de la mateixa mida. Jo hi porto una de 15,8 d'Slot.it amb una grip zero de d'Slot.it de perfil alt.\nPublicado: Mié Ene 19, 2011 12:43 am\nHèrmann no li donguis tantes pistes a en Josep que ens guanyarà a tots jajajaja\nPublicado: Mié Ene 19, 2011 12:54 am\nJAjajaja, Kaiku, no et preocupis que el dit segueix sent de fusta...\nSegueixo intentant fer espionatge industrial...\nAvui he comprat cosetes per preparar el cotxe per divendres, si no hi ha res raro, allà serem!\nMirant-me el cotxe, he vist 5 cargols de subjecció: com ho feu perquè basculi?


Jazzing Festival: el jazz per a tots | Jazz to Jazz\nSegur que recordeu el festival de jazz que la Sant Andreu Jazz Band va organitzar, per primera vegada, el setembre passat: el Jazzing Festival.\nVa ser molt emocionant estar al costat d’ells i ajudar-los en el que vam poder. Van aconseguir portar 11 big bands (i això són més d’un centenar de músics!) i oferir 22 actuacions, la majoria de les quals van ser gratuïtes.\nLa idea del Joan Chamorro era acostar el jazz al carrer, a les persones; compartir emocions i demostrar que aquesta música no té per què ser sinònim de nit, fum o intelecte sino que també pot significar dia, ball o pura felicitat.\nSomniar a continuar\nTot i la feinada immensa que va suposar, aquest any volen repetir: amb més música, més ball i més sentiment.\nI han volgut fer-ho amb un projecte col·laboratiu. Això vol dir demanar directament a la nostra comunitat (que en gran part és la mateixa) que participi per fer possible el festival: entre tots, aconseguir el finançament necessari per tirar endavant el Jazzing.\nDe fet alguns de vosaltres ja heu fet la vostra aportació, i des d’aquí us ho volem agraïr profundament. Com també l’any passat vau contribuir comprant discos i samarretes.\nLa paraula crowdfunding significa finançament entre tots, i això és el que faciliten plataformes com Verkami, que és on està el projecte per fer realitat el Jazzing Festival.\nSi aneu a la seva pàgina, podreu saber-ne tots els detalls: per què necessiten diners, quins músics volen portar aquest any o quines són les recompenses que han preparat per a les persones que col·laborin.\nPerquè d’això es tracta: vosaltres doneu suport a una idea i aquesta ajuda us serà recompensada en forma de discos, merxandatge, entrades pels concerts de pagament, passis VIP per assistir a un assaig de la Sant Andreu Jazz Band o fotos firmades, entre d’altres.\nAlgunes d’aquestes coses són exclusives i només n’hi ha un nombre limitat, per tant, com més aviat hi aneu i trieu més segurs podreu estar d’obtenir el que més us agrada.\nLa campanya va començar fa dos dies i està a punt de fer els 1500€. Hi ha aportacions per a totes les butxaques, i absolutament totes són importants i són agraïdes de tot cor.\nMireu-vos el projecte, i si us diu alguna cosa, ajudeu-los a fer-lo realitat. Nosaltres ja ho hem fet, a nivell personal, i pensem fer-ho com a patrocinadors (sí, també hi ha aportacions pensades per a empreses i entitats que vulguin col·laborar).\nAquest setembre, a Sant Andreu: més concerts, més músics, i més Jazzing.\nVés a veure-ho!\n← Tots els concerts de juny\nFestivals d’estiu: juliol i agost →


Zahara obri les Nits Cúbiques • Balearslive · Live Arts Entertainment\nProcessó Corpus 2019 – Pollença\nSplash-In 2019 Port de Pollença\nZahara obri les Nits Cúbiques\nVenue:Teatre de lloseta\nEl proper 2 de Juny amb l’actuació de ZAHARA s’obri la tercera temporada de les Nits Cubiques al teatre de Lloseta.\nTenim ganes de carrer, d’amics, d’art, de concerts i de festa. Tornen els capvespres d’estiu i les Nits Cúbiques.\nHan estat necessaris uns mesos per treballar en la millora d’un projecte màgic i potent que ja és vostre. El Dissabte 2 de Juny és la primera gran cita cúbica de la tercera temporada, que arrenca reestructurada, amb la mateixa essència i més força que mai. Inauguram aquesta nova etapa d’art i música amb un concert molt especial i un dj set que fa por!\nNomés per nosaltres, ZAHARA! després de la publicació del seu llibre “Trabajo, piso, pareja” i de dos anys sense directes; torna al escenari del Teatre de Lloseta per oferir un únic concert, en format electro-acústic amb temes inèdits, un repàs al seu últim LP “Santa” i algunes versions.\nSeguim la festa amb un conegut de #NitsCubiques, Ale Acosta – FUEL FANDANGO Dj Set.\nFira Nocturna de la Patata 2017\nReportatge del Summer Swing Beer Festival. Molt d'ambient i participació en el V Tast de Cervesa Artesana organitza… https://t.co/he2FTMw3QJ\nArriba la III edició del #Mythical #Rock #Festival amb les actuacions de Montenegro, @Roulotterock, Old Noise i The… https://t.co/9oWpDmUdpy\n© 2019 Balearslive · Live Arts Entertainment. All Rights Reserved.


Les principals fites de la batalla contra l'especulació | Barcelona En Comú\nLes principals fites de la batalla contra l'especulació\nHem creat la Unitat Contra l’Exclusió Residencial, per atendre tothom que pateix un desnonament i cercar una solució per no quedar-se al carrer. Durant aquests dos anys ja ha atès prop de 1.500 desnonaments.\nGovernança del turisme: Hem regulat l’activitat turística mitjançant l’aprovació del PEUAT, un pla per posar fer a construcció incontrolada d’hotels, i hem constituit un Consell de Turisme per decidir col·lectivament quin model turístic volem.\nInversió en habitatge: Hem multiplicat per quatre la inversió en polítiques d’habitatge, treballant per crear un parc públic de lloguer a preu assequible. A final de mandat, l’haurem augmentat amb 4.000 pisos més. A més, s’està impulsant les cooperatives d’habitatge i les rehabilitacions.\nHem recuperat edificis per a ús veïnal en barris amb pressió especulativa com El Borsí, Can 60, Via Laietana 8-10, l’Ateneu Enciclopèdic, Solar de Miles de Viviendas, la cooperativa Segle XX o el teatre Arnau.\nLluita contra els pisos turístics il·legals: S’ha duplicat la plantilla d’ inspectors i ja s’han tancat més de 1.000 pisos il·legals. A més, la pressió exercida sobre AirBnb ha aconseguit que acceptin retirar molts dels pisos il·legals de la plataforma.